text:
E motibu nan kardinal tabata ku for di 1985 ku PDVSA a bin run e Refineria tur e 7 gabinete nan di turno a sera nan wowo pa polushon i a opta pa tur e poblashon pabou di e refineria keda sufri. E motibu ta ku PDVSA a bisa ku e nota hasi nada na e polushon.
Na aña 1994 ku a negoshá e kontratá di 20 aña PDVSA a primintí ku e lo hasi algu na e polushon biniendo ku IRUP ku a resultá den un frakaso pasombra sierto parti a wòrdu ehekutá i sierto parti no. Den final di 1994 Gobièrnu Sentral a duna PDVSA 5 aña mas di kontrakt sin haña nada en kontra. Pdvsa ku a haña aliado den gobièrnu di Frente, Man, Ps, I MFK a fortifiká su posishon aki na Kòrsou kuminsando duna donashon, bisti trahadó nan FLANEL kòrá, ku sosten di sindikato PWFC poniendo preshon riba gobièrnu menasa ku wèlga ku a pone ku e departamentu di medio ambiente te ainda no ta funshoná.
Despues di hopi esfuerso gruponan di preshon a haña wes asina leu pa laga Refineria paga but ora tin hopi molèster di polushon, Sr. Schotte i Sra Constansia a hunga un wega i bai korte despues ku e desishon a wòrdu anulá ku Refineria Isla (PDVSA0 a haña mas forsa den nos komunidat ku den e 30 aña aki 540 hende a muri promé ku nan ora den e área pabou di e refineria.
Un di e motibunan prinsipal ku e polushon a empeorá ta pasombra Refineria isla (PDVSA) a kita e kontròl di 24 ora ku tabatin riba e tereno ku tantu humamentu, Fakkelmentu, drainmentu den kanal i slordigheid di e operashon di e planta nan públiko pabou di e Refineria a nota un bes ku e polushon a subi pa basta tempu.
Refineria Isla PDVSA ke proba despues di 25 aña ku e mes a bisa ku e no ta hasi nada na e polushon ku e polushon a baha, pasombra RDK a traha BOO ku ta traha solamente pa e refineria ta den uso ku e polushon no ta di Refineria Isla pero di BOO. Ta bèrdat ku BOO ta kontribuí na polushon, pero E Chimenea di BOO ta 200 meter e huma ei ta bai kai den BLauw, Boca i Jandoret i si bientu bira den Julianadorp. E argumentu ku ta Aqualectra tambe ta polushona i Asphaltmeer no ta laga duda , pero e mayoria chiminea di 100 meter di e rafinaderia ku ta por lo ménos 70 ta nan den nan mayoria ta kontribuí pa e polushon den Marchena, Wwishi, i Veeris.
E instrumenti ku ta pone na santana na valentijn tin un propósito pa midi polushon di AQaulectra , i Asphaltmeer, pero e instrumènt aki no ta sirbi kaminda e ta pa indiká polushon den Marchena, Wishi of Veeris. Ku otro palabra E no por midi polushon den wishi ni machena. Esun na Cas chikitu ta bon pero falta instrumènt pa midi den Veeris, Mina scharbai, Jandoret, Blou i hanchi Kool.
Mi tin ku remarka ku despues di 100 di refinashon nos Pais su Aire ta kontaminá, Schottegat ta kontaminá, Schottegat Zuid pariba di Habaai ta kompletamente kontaminá, Valentijn ta kompletamente kontaminá, no tin kaminda riba e tereno mas pa dera sushi kontaminá, Awa di Schottegat ta kompletamente kontaminá, dor di stroming kada 12 ora kasi tur beach te banda abou ta kontaminá. Asina mi por sigui.
KALIDAT POLUSHON DI REFINERIA ISLA (PDVSA) TIN 30 ANJA KU E A EMPEORA
E motibu nan kardinal tabata ku for di 1985 ku PDVSA a bin run e Refineria tur e 7 gabinete nan di turno a sera nan wowo pa polushon i a opta pa tur e poblashon pabou di e refineria keda sufri. E motibu ta ku PDVSA a bisa ku e nota hasi nada na e polushon.


c: text/html

text:
Den cuadro di e bishitanan cu ta tumando lugar na e islanan di caribe Hulandes diahuebs mainta minister di Salud Publico sr. Dangui Oduber a reuni cu e secretaris general di Volkgezodheids Welzijn en Sport di Hulanda sra. Abigail Norville hunto cu su delegacion.
Durante e encuentro aki minister a gradici e ministerio di VWS pa e cooperacion cu nan a brinda na pais Aruba durante e temporada dificil den e pandemia. VWS a yuda Aruba hopi bon riba e parti di “bron contact onderzoek”, e programa di vacunacion y vacuna. Tambe nan a duna Aruba sosten financiero pa cu e personal di AMI cu a reenforsa hospital di Aruba den e seccion di COVID y alaves yuda hospital pa expande den e cantidad di unidadnan di cuido intensivo por medio di mas ekipo.
Di otro banda e secretaris general a mustra hopi interes y duna elogio na e actividadnan exitoso cu Gobierno di Aruba a ehecuta den cuadro di e vacunacion. Actividadnan manera e vacunathonnan cu a keda organisa y tambe e mobiele team cu tabata mobilisa na diferente cas nan di cuido y/of hendenan di edad na cas nan particular pa brinda e servicio di vacuna.
Secretaris general tabata interesa pa sa mas kiko ta e plannan cu Aruba tin pa cu e temporada despues di COVID relaciona cu Salud Publico teniendo na cuenta cu COVID no lo bay desaparece mas. Minister Dangui Oduber a indica cu Aruba tin como meta pa aumenta e capacidad di e unidadnan di cuido intensivo na 14. Minister a splica e secretaris general cu Gobierno di Aruba lo bay enfoca hopi mas den e tema di prevencion conhuntamente cu inovacion, esaki nan lo bay hunga un rol importante. E mandatario a mustra secretaris general cu Aruba tin un plan nacional di prevencion y desicionnan cu wordo tuma lo wordo tuma a base di e plan aki.
Minister Dangui Oduber ta haya cu e ecuentro a bay den un forma ameno caminda Aruba por sigui conta cu un bon cooperacion entre Ministerio di Salud Publico y Ministerio di Volkgezodheids Welzijn en Sport.

robotstxt: allowed

filter: keep


text:
Den e siman di September 29, 2019 – October 6, 2019 Federacion Internacional de Domino (FID) a organisa e di XVI Campeonato Mundia di Domino. E seleccion di Aruba a participa na e Mundial di Domino cu a tuma lugar na Cabo San Lucas, Mexico. E seleccion di Aruba a wordo forma door di 17 atleta di e diferente equipo nan:
- Noord Stars “PIZZA HUT” DT: 7 hungador
- X-treme DT: 2 hungador
- Old Parr DT: 2 hungador
- Gold Stone Dewars DT: 2 hungador
- Trappers DT: 2 hungador
- Sport Boys DT: 2 hungador
E contribucion di Aruba a consisti tambe di un referee certifica den persona di Stanley Cicilia pa e campeonato.
Total tabata tin casi 400 participante di diferente pais. Pa nombra algun di e otro pais nan: Abkhazia, Russia, Republica Dominicana, Panama, Venezuela, Curacao, Costa Rica, USA, Mexico, Colombia etc. Den e Mundial di Domino atleta nan por a competi den e categoria di Individual y e categoria di Equipo (4 persona competi hunto). E atleta nan di Aruba a presta hopi bon y a saca cara.
Den e ramo di Individual mester menciona cu Miguel “Water Man” Tromp a raspa te na final pa caba cu un record di 11 gana y 4 perdi pa logra posicion 18 den casi 400 participante. Nos mester splica cu di posicion 7 te cu 21 tur e atleta nan tabata tin 11 gana y 4 perdi, pero e efectividad a determina e sequencia di e ranking. Un pabien ta bai na Miguel cu su prestacion sublime.
Aruba a competi tambe den e categoria di Equipo. Aki “Aruba – 2” (consisti di Marc Yarzagaray, Felipe Danjo, Donovan Kock y Andy “Badu” Farro) a keda cu 30 wega gana y 18 perdi loqual ta bon pa lugar 8 den e casi 100 equipo nan participante. Marc Yarzagaray y Felipe Danjo ambos a bai di 8 – 4, Donovan Kock y Andy Farro tur dos a bai 7 – 5. Aki ta prome biaha cu Aruba ta cai den premio den e torneo di Equipo. Nos no por keda sin menciona Magda Kock cu den e categoria di Equipo, pa su equipo, a bai 9 – 3; esaki sigur ta un prestacion fenomenal. Nos ta manda un caluroso pabien pa henter seleccion di Aruba cu e hazaña y logro nan grandi aki.


text: Zr. Ms. Groningen un biaha mas ta interseptá transporte di droga. E Barku Hulandes di Marina S.M. Groningen pa di dos biaha den un tempu kòrtiku a interseptá un transporte di droga. Den Laman Karibe e barku di patruya djabièrnè último a obligá un go-fast pa stòp, Den esaki e barku a bolbe interseptá un lote grandi di kokaina. Esaki tabata pa Groningen e di dos lote di droga den tres dia ku a keda gara. Un avion di marina di e patruya di Wardakosta den Region Karibe, e Dash-8, a descubri un go-fast. Riba esaki S.M. Groningen aser notifica. Inmediatamente el a drenta akshon cu 2 boto rapido FRISC. Abordo di esakinan tabatin e team di Wardakosta Merikano y Kuerpo di Marina. Nan a stop esnan ku tabata abordo di e go-fast y a intersepta e droga y a confisca esakinan mientras a detene e sospechosonan. Ta kalkulá ku den e akshon aki tabatin 465 kilo di droga paketa. S.M. Groningen for di yüni 2020 ta e barku di patruyahe den Region di Karibe y ta activo den e region, combinando operacionan antinarcotico ku sosten di Wardakosta de Region Karibe. Siman pasá Groningen a interseptá kaba 455 kilos di cocaina.


text:
Debenan ta duna bo stres?
Bo tin debe o debenan atrasá? Esaki probablemente tin un influensia hopi grandi riba bo bida. Bo por tin stress o bo ta desesperá. Pa sòru ku e problemanan ku bo tin aworakí wòrdu solushoná i no bira pió, lo bo tin ku aktua.
Nos lo duna bo un par di manera kon bo por sali for di debe:
- Sòru pa un resúmen: stap 1. Nota bo entrada, stap 2. Nota bo salida ku ta manual, stap 3. Kalkulá kuantu bo ta gasta na hasi kompras, 4. Nota bo sobra salidanan, 5. Kita bo salidanan for di bo entradanan(asina lo bo sa kiko bo ta sobra o no)
- Hasi bo debenan visual dor di ponenan riba papel. Esaki bo ta hasi dor di traha un resúmen di esakinan
- Traha un plan pa amortisá
- Wak si bo por hasi un areglo di pago
- Ekonomisá (ku p.e. kompras, suskripshonnan, etc.)
- Bisa NO mas biaha(p.e. si bo wòrdu invitá pa bai kome un kaminda anto bo sa ku bo no tin sèn pa esaki, BISA NO)
- Bende kosnan ku bo no ta usa mas( p.e. muebla, dekorashon den kas, aparatonan, etc.)
- Buska un (otro) trabou: bo a pèrdè trabou o bo tin un trabou ku no ta paga sufisiente sèn pa bo paga bo kosnan mensual. O tin un trabou èkstra(temporalmente te ora bo sali for di debe)
Debe por tin un influensia grandi riba bo bida!


text:
Criminal Law
Den tur su fasetanan derecho penal regularmente ta saka notisia nobo, tantu na Kòrsou, otro parti di nos Reino i resto di mundu. Gobiernunan di diferente país a kuminsa un gera kontra droga i na Korsou por ehempél, esaki ta basá riba e Lei di Opuim. Pero lei penal ta muchu mas amplio ku esaki. Den e kuadro aki por pensa riba por ehempel, delito ekonómiko, kasonan di malversahón (fiskal), delito di ambtenarnan, kasonan di aktrako i otro delitonan violento, delito seksual i kasonan di ekstradishón.
Triple A Attorneys ta trata tur klase di kaso penal. Tur ku kier hasi uso di e servisio di un di e abogadonan di Triple A Attorneys por tuma kontakto ku nos pa konseho òf otro tipo di asistensia hurídiko den kada fase di e proseso penal. Dependiendo di e urgensia di e kaso i e disponibilidat di e abogadonan, por deliberá riba e kaso sea mes ora, a korto plaso òf por traha un sita. Lo hiba un komberashon privá i personal ku e kliente, durante kua lo elaborá detayadamente riba e kaso.
Vários kaso ku a wòrdu tratá dor di e abogadonan di Triple A Attorneys a wòrdu publiká den nos korantnan (tantu local komo internashonal) òf di un òf otro manera a sali den publisidat. Bou di e rubrika ” Nieuws” a publiká un par di e kasonan aki riba nos pagina di Facebook.


text:
Cu un agenda druk cu dianan di trabou hopi largo, esey no ta stroba pa Lelicia sigui su rutina di ehercicio tres biaha pa siman cu un personal trainer. Aunke e no ta baha peso lihe, el a logra baha 15 kilo den e ultimo 3 añanan. E ta hopi satisfecho cu e resultadonan y ta ‘aim’ pa un estilo di bida saludabel.
Lelicia tin 14 aña trahando den prensa y for di cual e tin na Telearuba 10 aña como Director di noticia. El a traha di e periodo for di 2004-2010 y despues di 2014 te cu awor. Lelicia ta hopi enfoca riba su trabou y mainta ora e yega mas tanto e ta pasa door di su mailnan, ta check e ultimo desaroyonan local y internacional online y den corant pa despues cuminsa prepara con e noticia mester ta pa anochi. Si ta necesario e ta bay entrevista e hendenan y cubri e noticia su mes, y ora mester e ta presenta e noticia anochi tambe. Pero en general e ta coordina e schedule di kico ta e topiconan cu Telenoticia lo cubri, unda tur hende mester bay y kico nan mester haci y e ta edit noticia tambe. Na e momentonan aki Telenoticia ta trahando riba algun proyecto nobo y esaki Lelicia ta coordina hunto cu su team.
Un resolucion cu Lelicia a pone pa cumpli prome cu aña finalisa ta cu e kier amplia su conocimento riba algun tereno nobo. Den cuadro di esaki e ta siguiendo diferente curso pa entre otro enfoca su mes mas riba otro cosnan cu e ta haya leuk. Pa ‘distress’ su mes e ta purba di haci deporte y otro hobbynan pa asina e dia ta balansa. Hunto cu su rutina di training e ta purba di haci actividadnan cu su cacho tambe. E ta bay lama regularmente y gusta bay cinema of asina e ta na cas ta lesa buki, cushina y wak Netflix.
Un suceso cu a hasi un impacto grandi riba dje tabata e asesinato di e dos muchanan. E realisacion cu no ta culpa di e famia so of di e instancianan cu mester a actua mas trempan, sino cu nos tur como un pueblo a faya. Lelicia a finalisa cu e siguiente mensahe:”Biba den momento y gradici Dios tur dia pa bo bendicionnan”.


text:
Cu placer nos ta informa bo con e proceso di bo datonan personal ta funciona
Cu e declaracion di privacidad aki, nos kier splica bo di forma cla cu cuanto cuidou nos ta trata bo datonan personal. Bo ta tuma contacto cu nos ora bo tin pregunta of remarca? E declaracion di privacidad aki – ultimamente adapta dia 12 di december 2018 – ta aplicabel riba uzo di datonan personal pa e Samenwerkende Fondsen Cariben.
Nos ta responsabel pa bo datonan personal
Samenwerkende Fondsen Cariben ta responsabel pa e forma con bo datonan personal ta wordo procesa y ta haci esaki di forma corecto y diligente. Esaki ta nifica cu nos ta trata bo datonan personal di forma confidencial, cu nos a tuma medida pa proteha bo datonan personal y cu nos lo elimina bo datonan asina cu nos ta cla cu nan den nos sistema.
E datonan personal ta wordo procesa pa:
Kansfonds
Utrechtseweg 40 – 1213 TV Hilversum
Postbus 156 – 1200 AD Hilversum
T: +31 (0)30 56249651
E: [email protected]
Number CdC: 41192127
Stichting Oranje Fonds
Postbus 90 – 3500 AB Utrecht
Maliebaan 18 – 3581 CP Utrecht
T: +31 (0)30 6564524
E: [email protected]
Number CdC:41151564
Momento cu nos ricibi bo datonan personal
Samenwerkende Fondsen Cariben ta ricibi datonan personal di bo persona, por ehempel e datonan cu bo ta facilita nos pa medio di nos websitenan, post, e-mail of telefon. Ademas, nos por ricibi bo datonan personal tambe pa medio di tercer partida den cuadro di nos servicio.
Algun situacion cu por presenta:
- Bo ta desea di solicita pa un ayudo financiero pa un proyecto pa bo organisacion. Den caso asina nos ta ricibi bo datonan personal pa medio di e formulario di solicitud. Of ora bo tuma contacto cu nos directornan di proyecto of gerente di proyecto pa medio di e-mail of telefon;
- Bo ta cera un acuerdo cu e Samenwerkende Fondsen Cariben. Nos ta ricibi bo datonan pa medio di nos formularionan di web of contacto via e-mail of telefon of den un combersacion.
Datonan personal
Samenwerkende Fondsen Cariben por – segun e situacion – procesa e siguiente categorianan di dato personal:
- inicialnan, prome nomber y fam;
- sexo, fecha di nacemento, luga di nacemento;
- datonan di adres, number di telefon, e-mailadres;
- cuenta di banco;
- funccion;
- IP-adres;
- potret;
- burgerservicenummer, si esey ta legalmente rekeri;
- eventual resto di dato personal cu bo ta facilita na momento di solicitud pa un financiamento, participacion na un actividad, solicita pa un donacion, of cera un acuerdo.
Obhetivo
E Samenwerkende Fondsen Cariben ta procesa e datonan personal pa obtene un servicio bon, eficiente y pa un mehoracion cu ta aporta na realisacion di nos mision. Ta trata aki di e siguiente obhetivonan:
- informa y manda material tocante nos actividadnan;
- recluta participante pa nos actividadnan;
- procesa peticionnan pa contribucion financiero pa proyectonan of participacion na actividadnan manera reunionnan;
- recluta patrocidadornan (potencial);
- investiga e impacto y experencia di nos actividadnan;
- di forma duradero ta sintoniza nos red activo di participante, patrocinador (potencial) y peticionario, na momento di realisa nos mision.
Sigui procesa datonan personal pa e siguiente obhetivonan:
- realisa actividadnan administrativo: factura, donacion y pago;
- pa motibo di obligacionnan (legalmente) financiero y fiscal, cumpli cu acceso y oposicion of conduci debate;
- solicitud y administracion di personal.
Base
E Samenwerkende Fondsen Cariben ta procesa cierto datonan personal basa riba minimal un di e siguiente basenan manera menciona den articulo 6 AVG:
- permiso di e interesado;
- cera un convenio;
- obligacion legal.
Tambe nos ta procesa datonan personal pasobra e fondonan tin interesnan hustifica den esaki. Esakinan ta:
- proteccion di interesnan financiero;
- involucra di forma duradero y coordina nos red activo pa nos logra nos mision;
- investiga e impacto y percepcion di nos actividadnan
Facilita tercer partida
Den algun caso e Samenwerkende Fondsen Cariben por intercambia datonan personal na tercer partida. Por ehempel:
- bo ta persona di contacto di un organisacion cu ta participa na un di nos programanan. Na comienso di e programa e personanan di contacto di e organisacionnan participante ta palabra cu e Samenwerkende Fondsen Cariben con nan ta trata cu e intercambio mutuo di datonan personal durante e programa. Di modo cu participantenan por coopera y informa.
- Samenwerkende Fondsen Cariben ta haci uzo di servicionan di tercer partida, manera empresarionan riba tereno di ICT, Recaudacion di fondo, empresa di envio, investigacion, seguro y administracion (di personal). Den cuadro di esey ta facilita datonan personal na tercer partida. E tercer partidanan aki ta permiti uzo di bo datonan personal solamente pa e metanan palabra y dentro condicionnan stipula den un convenio di procesamento. Den tur caso e Samenwerkende Fondsen Cariben ta percura cu e tercer partidanan aki ta cumpli cu suficiente garantia pa loke ta privacidad y seguridad.
- Bo datonan personal por wordo facilita na tercer partida ora Oranje Fonds mester cumpli cu un obligacion legal.
E Samenwerkende Fondsen Cariben lo no facilita bo datonan pa metanan comercial.
Periodo cu nos ta warda bo datonan
Samenwerkende Fondsen Cariben lo no procesa bo datonan personal mas largo cu ta necesario pa e metanan cu nos ta menciona den e declaracion di privacidad aki. Esaki ta nifica cu bo datonan personal ta keda warda tanten cu nan ta necesario pa logra e metanan en cuestion. Nos ta utiliza diferente periodo di conservacion dependiendo e caracter di e situacion. Cierto datonan mester keda warda mas largo, pa motibo di obligacion di retencion, manera e obligacion di retencion fiscal. Den un caso asina, bo datonan ta keda retene pa shete aña.
Ora bo haci uzo di bo derecho di eliminacion, ta mira si tin cuestion di obligacion di retencion legal manera e obligacion di retencion fiscal. Tambe ta elimina bo datonan si bo no ta parti mas di nos red activo. Tin of tabatin cuestion di:
- un contribucion financiero di e Samenwerkende Fondsen Cariben? E ora nos ta warda bo datonan personal pa 7 aña.
- participacion na un actividad, campaña of programa sin aspecto financiero? E ora nos ta warda bo datonan personal pa 4 aña.
- contacto ora recluta participante of sponsor of un peticion informativo? E ora nos ta warda bo datonan personal maximal 2 aña.
- contacto den cuadro di un solicitud, of un momento di contacto di un solo bes? E ora nos ta warda bo datonan personal maximal 3 luna.
Con nos ta sigura bo datonan
Pa nos ta importante cu bo datonan personal ta sigura contra perdida of acceso no-autoriza. Pa e motibo aki e Samenwerkende Fondsen Cariben a tuma e siguiente medidanan:
- medida pa garantisa e confiansa, integridad, disponibilidad y resistencia di e sistema di procesa;
- medida dirigi riba recuperacion na tempo di e disponibilidad di e acceso na datonan personal den caso di un incidente tecnico fisico;
- y nos tin proceduranan apropia pa evalua periodicamente e eficiencia di e medidanan di seguridad tuma (e.o. security-audits).
Cookies
E website di e Samenwerkende Fondsen Cariben ta uza cookies (y tecnica comparabel cu nan). Cu cookies nos y tercer partidanan por sigui bo actuacion riba internet y tin bes tambe pafo di nos website. Di e forma aki, nos y tercer partidanan por adapta anuncionan na bo beneficio y bo por comparti informacion riba media social. Door di sigui uza e website aki, bo ta bay di acuerdo cu ne.
Kico ta cookies? Cookies ta archivonan di texto simpel cu bo computer of aparato mobil por warda ora bo uza un di nos website of appnan. Door di haci uzo di cookies nos ta percura por ehempel cu:
- surf e website di Samenwerkende Fondsen Cariben ta bira mas facil pa bo;
- nos por midi con nos website y appnan ta wordo uza y unda nos por coregi nan;
- nos por registra cuanto bes un anuncio ta parece pa asina sintoniza e anuncionan miho na bo necesidad y beneficio y pa preveni cu bo ta wak un anuncio mucho biaha.
Pa medio di nos websitenan, tin cookies tambe di tercer partida. Riba uzo di cookies pa otro companianan e maneho di cookie y privacidad di e compania en cuestion, ta aplicabel. Cua cookies nos ta uza? Akibou bo ta lesa mas di cookies cu nos ta uza riba y pa medio di nos website y cu cua meta nos ta uza e cookienan aki:
- Cookies funcional. Esakinan ta percura pa nos websitenan por funciona bon. Pensa por ehempel riba e funcionalidad di 'login'.
- Cookies analitico. Cu esakinan nos ta colecta statisticonan di e usuarionan di nos websitenan. Door di uza website nos por midi con nos ta sigui coregi nos websitenan na beneficio di nos usuarionan.
- Cookies di social media di tercer partida. Esakinan ta cookies cu ta facilita e funccionalidad di medionan social riba website. Aki bo tin cu pensa riba e mapa di Google cu un descripcion di ruta interactivo, un boton pa 'like' pa Facebook of intercambio di informacion, manera comparti pagina pa medio di medionan social.
Bo tin diferente derecho ora ta trata bo datonan personal
- bo tin derecho di haci un peticion pa inspecciona, coregi of elimina of transferi bo datonan personal.
- ora bo entrega un solicitud, na prome luga nos kier evalua si nos por trata bo solicitud. Esey ta por ehempel, ora nos constata bo identidad of ora bo a manda un solicitud comparabel aden mas cu seis luna pasa.
- nos por rechaza bo solicitud ora derechonan di tercer partida pisa mas. E ora nos lo motiva por escrito pakico nos no por cumpli cu bo solicitud.
- bo tin e Derecho di Contrapone. Esaki ta nifica cu bo por opone contra uzo di bo datonan personal door di e Samenwerkende Fondsen Cariben pa metanan caritativo.
- Abo semper tin e posibilidad pa entrega un keho riba uzo di bo datonan personal pa e Samenwerkende Fondsen Cariben. Cerca nos, como tambe cerca Autoridad di Datonan Personal.
Modificacion den declaracion di privacidad
E declaracion di privacidad aki a keda modifica ultimamente riba 12 di december 2018. Samenwerkende Fondsen Cariben por modifica e declaracion di privacidad aki. Versionnan nobo semper ta wordo publica riba nos website. Pa e motibo aki nos ta conseha bo pa verifica e declaracion aki cu regularidad, pa asina keda na haltura di cualke modificacion.


text:
Ora Segundo Guera Mundial a kuminsá gobièrnu hulandes a hansha pa drecha defensa di nos islanan. For di prinsipio a bira bisto ku espesialmente nos kapasidat di refiná petroli mester di protekshon. A funda ‘Schutterij’, un ehérsito chikí lokal ku durante di e periodo di guera gradualmente tabata tin kasi 3000 miembro.
Den e área aki di nos eksposishon nos ta laga bo sera konosé ku algun di e hòmbernan aki. Mas ku 100 ta na bida i tin hopi di konta. Kana wak potrèt, hèlm i karchi di kastigu di ‘Schutterij’.
Mester a aseptá yudansa militar di otro nashon tambe. Asina guera a kuminsá militarnan britániko a bini Kòrsou i na aña 1942 mas di 1500 militar Merikano a yega Kòrsou pa yuda den defensa, remplasando e británikonan. Nèt na ora pa protehá tankero i otro barkunan kontra atakenan supmarino aleman ku tòg a kosta basta bida.
Binimentu di espesialmente e militarnan Merikano a trese kambionan drástiko. No solamente nan a popularisá kosnan manera di uso di eis, pero tambe a yuda drecha infrastruktura di por ehèmpel aeropuerto Hato. Nos a haña plachinan di heru ku nan a usa pa drecha nos pista di aterisahe pa avionnan di guera.
Banda di armanan ku Merikanonan a usa, nos lo mustra bo kon nan a kana, traha i biba den e pais trópiko aki.


text:
DEN HAAG – Senado (Eerste Kamer) ta bai papia atrobe ku sekretarionan di estado Van Ark (Asuntunan Sosial) i Knops (Relashonnan den Reino) tokante e tardamentu di un mínimo sosial pa Boneiru, Saba i Sint Eustatius. Lo manda un karta tokante esaki otro siman.
Senado a spera ku e zomer aki gabinete a establesé un suma ku un hende mester minimalmente pa por biba na e islanan. Senado a pidi esaki for di 2016. Gabinete ta bisa ku ta te despues di un evaluashon na aña 2020 numa nan por bini ku un mínimo sosial.
“Mi no por komprondé. Nos ta trahando riba dje ocho aña kaba i tin dos rapòrt”, senado di VVD Frank van Kappen a bisa den e deliberashon di òktober. Partido di koalishon ChristenUnie tampoko no ta komprondé pakiko por determiná e suma ei pa 17 mion hende na Hulanda Oropeo si, pero ku mester tarda asina tantu pa 25 mil hende den Karibe.
Tòg lo no bini un debate
Durante di e deliberashon por a ripará bon ku e senadornan tabata iritá. Pafó di sala tabata papia tokante e posibilidat di tene un debate di nobo. E bia aki no ku e komishon, sino ku tur 75 senador i ku e posibilidat di un moshon pa pidi gobièrnu bini ku un mínimo sosial mas pronto posibel.
Pero por lo pronto lo tin un debate. “Nos no ta mira e balor èkstra di esaki, ya ku nos a kaba di tene un deliberashon oral kaba algun siman pasá”, Ruard Ganzevoort (GroenLinks) presidente di e komishon di Relashonnan den Reino ta bisa.
Karta pa mandatarionan
E karta ku Senado ke manda pa e sekretarionan di estado Van Ark i Knops, lo ‘kontené algun punto”. Kua eksaktamente, esei Ganzevoort lo divulgá te otro siman numa ora ku e karta sali. “Ta importante pa skibi e karta na nòmber di henter Senado, ke men esaki mester sosodé na un manera metikuloso.”
Ganzevoort mes a enfatisá djamars ku Senado ta haña ‘e tópiko masha importante’. “Espesialmente pa garantisá ku na final lo bini bon maneho. Redusí pobresa ta e meta grandi pa nos.”


text:
New Carmabi report on the current state of Curacao’s coral reefs 2012
To download the report, Vermeij MJA (2012) Curacao State of the reef 2012 Carmabi (c)2012
Papiamentu follows english below
The coral reefs of Curaçao represent one of the best reef systems left in the Caribbean at present. However, this does not mean that these reef systems are doing well. On the contrary: increased coastal development has resulted in pollution of near shore waters through the release of (untreated) sewage, nutrients and chemicals and overfishing represent some of the factors that have contributed to a near 20% decrease in the abundance of corals on the island in the last 25 years. Fish communities have been impacted similarly through uncontrolled fishing practices and Curacao presently holds an intermediate rank among Caribbean nations in terms of fish abundance. Coral reef systems provide the foundation for the island’s tourism and fishing industry and protect near shore developments against storms. Furthermore, healthy reefs prevent the rise of disease-causing bacteria in near shore waters preventing people, locals and visitors alike, from becoming ill. At the current rate of decline, coral reefs will have virtually disappeared around Curacao around the year 2060. Presently, it is estimated that Curaçaoan reefs bring in at least $1.6 million per kilometer per year through revenue from tourism, fishing and coastal protection alone. The decline of reefs will thus come with severe economic consequences for a recently formed country that finds itself still in a position to avert such catastrophe.
This report summarizes some of the information currently available to illustrate a potentially dark future for Curaçaoan reefs. Hopefully this report helps to illustrate some of the factors contributing to this decline so directed management strategies can be designed and put in place in order to maintain a unique aspect of Curaçao that makes it stand out in the region: its coral reefs.
The report can be downloaded by Vermeij MJA (2012) Curacao State of the reef 2012 Carmabi (c)2012
E refnan di koral di Kòrsou ta representá un di e mihó sistemanan di ref aún eksistente den Karibe. Sinembargo, esaki no ta nifiká ku ta bayendo bon ku e sistemanan di ref aki. Al kontrario: e kresementu den desaroyo di nos kostanan a bin ta resultá den sobrepeska i polushon di awanan kantu di kosta dor di bashamentu di awa di riol (no tratá), nutriente- i kímikonan. Esakinan ta algun di e faktornan ku a kontribuí na un bahada di kasi 20% den abundansia di koralnan rondó di nos isla den e delaster 25 añanan. Komunidadnan di piská a ser impaktá di forma similar dor di formanan di peska deskontrolá. Aktualmente, Kòrsou ta poseé un rango intermedio entre nashonnan karibense pa loke ta trata abundansia di piská. Sistemanan di refnan di koral ta proveé un fundeshi pa e indústrianan di turismo i peska riba nos isla i na mes momentu ta sòru pa protekshon di edifisionan i otro desaroyonan kantu di kosta kontra tormenta i/o orkan. Mas aleu, refnan salú ta prevení kresementu di bakterianan ku por kousa malesa den awanan kantu di kosta, loke en torno ta prevení hendenan, turistánan i hendenan lokal, ku ta uza nos laman di bira malu. Teniendo na kuenta e velosidat aktual di disminushon, e refnan di koral lo por disaparesé virtualmente rònt Kòrsou pa aña 2060. Aktualmente a ser balotá ku refnan di Kòrsou ta generá por lo menos 1.6 miyon dollar merikano pa kilometer pa aña djis kontando entradanan di turismo, peska i protekshon di kosta so. Disminushon di refnan ta trese pues konsekuenshanan ekonómiko severo pa e país resientemente formá aki ku ahinda ta den e posishon pa evitá un katástrofe di tal índole.
E reportahe aki ta resumí algun di e informashonnan aktualmente disponibel pa ilustrá e futuro potenshalmente skur di e refnan di Kòrsou. Ohalá e raportahe aki yuda ilustrá algun di e faktornan ku ta kontribuí na e disminushon aki di moda ku strategianan di maneho dirigí por ser diseñá i implementá pa di e forma aki mantené un aspekto úniko di Kòrsou ku ta laga e isla sobresalí den region: su refnan di koral.


text:
DEN HAAG – Aruba, Boneiru i Kòrsou ta pará na kuminsamentu di un epidemia di zika. Asina Bryan Martina, virólogo di Sentro Médiko Erasmus (MC) na Rotterdam ta pensa.
Martina ta enfatisá ku paisnan den reino mester koperá riba tereno di Zika. “Mi ta kere tambe ku e intenshon t’ei. Wak kiko por hasi huntu i kon mester lanta esaki.”
E islanan por ehèmpel por usa e ekspertisa di Erasmus MC bon. “E pregunta di mas importante awor ta: Zika ta responsabel pa mikrosefalia? Pasobra te awor ta na Brazil so a konstatá esaki.” Mikrosefalia, kaminda beibi ta nase ku un kabes chikí i ku sesu insufisientemente desaroyá, a opservá solamente den e partinan di mas pober di Brazil. Segun Martina pobresa ta kousa ménos kombatimentu di sangura, i asina e sanguranan por transmití enfermedat mas fásil.
Martina: “Korsou no ta berdaderamente pober, ounke ku tin bario pober. Pero den bario riku tambe tin lugá di brui. Na final mi ta kere ku lo bini un epidemia na Kòrsou i na e otro islanan tambe. Pasobra bo no por evitá un epidemia ku ta sangura ta transmití.”
Tweede Kamer
Den Tweede Kamer awe a papia tokante e viro zik. Minister di Salubridat Públiko Edith Schippers (VVD) a bisa ku e ‘sense of urgency”den Hulanda Karibense ta sufisiente.
E mandatario ta pensa si pa introdusí un deber di mèldu ora konstatá e viro di zika.
Awor esaki no ta mandatorio pasobra segun e e sistema di mèldu informalmente ta traha bon.
Sentralisashon
Probablemente Schippers ta bini na aprel ku un proposishon di lei pa sentralisashon. Gobièrnu sentral ta bira responsabel pa evitá ku sangura tropikal ku ta transmití enfermedat ta establesé nan mes na Hulanda. Aktualmente e responsabilidat aki ta serka munisipionan. E minister ta pensa ku por eksihí medidanan mas mihó ku supervishon di henter pais.
No ta eradiká
Schippers ta bisa ku e proposishon t’ei pa evitá ku sangura tropikal establesé nan mes. Na Hulanda Karibense e sanguranan aki a establesé nan mes kaba. Riba e pregunta di miembro di Tweede Kamer Reinette Klever (PVV) ku no mester eradiká e sanguranan riba islanan BES e mandatario ta kontestá: “Nò, ta imposibel pa eradiká e sangura einan.”
Outor Pieter Hofmann


text:
16-2019 – Sesion informativo cu e meta di crea mas posibilidad comercial cu Suriname
KvK ta organisa sesion titula “KvK ta organisa sesion titula ‘E momento ideal pa haci negoshi international’
Oranjestad – Diabierna, 22 di maart 2019 Camara di Comercio y Industria (KvK) a organisa un biaha mas un sesion informativo pa un mision comercial. E biaha aki e tabata pa informa e comerciantenan local encuanto e posibilidadnan di haci negoshi internacional en particular cu Suriname.
Internationaal Ambitieus den colaboracion cu KvK a organisa un evento caminda a trece dilanti informacion encuanto kico haci negoshi riba un plataforma internacional por haci pa bo negoshi. Ademas medio esaki crea e oportunidad pa e comerciante local bin den contacto cu comerciantenan di Hulanda y Suriname.
Un sesion informativo hopi completo
Participacion na e sesion informativo tabata gratis y den un ambiente ameno por a ricibi informacion balioso pa haci negoshi cu Suriname. E moderador pa e evento aki tabata sr. Pascal Fredrik di Internationaal Ambitieus.
E programa a cuminsa cu un palabra di bon bini di Directora di KvK, sra. Sonja Velthuizen. Tambe el a informa e publico con KvK por yuda e empresario cu haci negoshi tanto local como internacional. Siguientemente Presidente di directiva di KvK, sr. Kawish Misier a conta over e importancia di haci negoshi riba nivel internacional via un presentacion tocante ‘Aruba Gateway’. Despues a pasa palabra pa sra. Zulema Dabian-Erasmus di Exprodesk cu a elabora riba dicon y con bo mester exporta pa yuda crecemento di bo negoshi y con Exprodesk por yuda bo cu esey. E programa a sigui cu un presentacion di sr. James Ellsmoor tocante energia renovabel y tambe sra. Anne Dupont cu a pitch su compania y producto y indica kico nan interes comercial ta pa haci negoshi cu Aruba. Pa clausura sr. Ernst Mohamed y sr. Gerard Kenson a comparti nan experiencia unico durante nan bishita na Suriname via un mision comercial.
Na final a duna e oportunidad di tur esnan presente pa intercambia idea y elabora riba e posibilidadnan comercial cu un mision comercial cu Suriname por brinda pa nan negoshi via un netwerk lunch.
Conoce International Ambitieus
Internationaal Ambitieus ta un plataforma pa haci negoshi entre 9 paisnan unda cu e idioma Hulandes ta wordo papia y ta forma parti di Reino Hulandes. Nan ta traha riba mehora e conexion entre paisnan y crea oportunidadnan comercial entre comerciantenan di Reino. KvK ta contento di un biaha mas por traha cu Internationaal Ambitieus y di e forma aki brinda mas oportunidadnan na nos empresarionan local. Pa mas informacion por tuma contacto cu Internationaal Ambitieus via info@interamb.com of bishita nan website www.internationaalambitieus.com.
Aruba, 26 di maart 2019
Camara di Comercio y Industria (KvK)
Scroll To Top


text:
Curaçao Medical Center ke kompartí e grato notisia ku e promé implantashon di Pacemaker den e Cath lab nobo di CMC a keda ehekutá éksitosamente. CMC ta sumamente orguyoso ku e logro aki realisá dor di nan spesialistanan den e Cath lab nobo, kual ta e area den hospital ku spesialista i ekipo sofistiká dediká spesífikamente na tratamentu médiko relatá na e kurason. Un Pacemaker ta un aparato ku ta regulá e ritmo di e kurason na momento ku e frekuensia di e kurason no ta optimal.
CMC a realisá un total di 32 implantashon éksitoso di Pacemaker for di e momentu ku CMC a habri su portanan te ku awor. E diferensia entre e implantashonnan anterior ku esun aki ta ku e ta e promé implantashon ku a realisá den e Cath lab di CMC. Un implantashon di un Pacemaker ta un sirugia ku ta dura mas o menos 1 ora i mei. Despues di e implantashon e pashènt ta pasa un anochi den hòspital pa risibí e atenshonnan i kòntròl nesesario promé ku e bai kas. CMC tin 4 spesialista dediká spesífikamente na e tipo di implanstashonnan aki. Ku e 4 spesialistanan aki kada pashènt ku ta bini CMC pa implantashon di un Pacemaker por sinti nan mes sigurá den e noshon ku nan ta den man di profeshonalnan ku amplio konosementu i eksperensia den nan profeshon.
Di e forma aki CMC komo e pilar den kuido ta sigui traha duru pa duna kada un pashènt e atenshon i servisio ku nan meresé.


text:
“ I fall asleep in the full and certain hope
That my slumber shall not be broken.
And that, though I be all-forgetting,
Yet shall I not be all-forgotten,
But continue that life in the thoughts and deeds
of those I have loved.”
Cu dolor na nos curason, nos ta participa fayecimento di nos ser stima:
Andres Segundo Ras
*03 November 1982 † 01 Oktober 2021
Na nomber di su esposa:
Viviana Bermudez – Ras
Yiunan stima:
Alyssa Ras & Anderson Ras
Mama:
Freda Maduro
Tata:
Fransisco “Chico” Ras & Monique Harms
Ruman:
Andrew Ras
Suegra y Suegro:
Joke & Osling Toppenberg – Vos y famia
Angel & Flavia Bermudez – Koolman y famia
Cuñanan:
Mitch Bermudez & Lizzi Arendsz y famia
Alexandra Toppenberg
Tanta y Omonan:
Amber y Philip De Souza – Maduro y famia
Gregory & Zeraida Maduro – Romero y famia
Marlon Maduro (na Hulanda)
Leslie & Dreily Maduro – Contreras y famia
Maria Angela – Ras y Famia
† Basilio Ras y Famia
† Facundo Ras y Famia
Susana Ras y Famia
Felipe Ras y Famia
Beatriz v.d. linden – Ras y Famia
Coromoto Ras y Famia
Mauricio Ras y Famia
Aura Ras y Famia
George Ras y Famia
Ihanan:
Omar Andres Maduro
Kevin Croes
Su primo y primanan stima, achterprimo y primanan, amigo y amiganan di curason na Aruba, Curacao, Boneiro, Hulanda, Canada, Merca, Dubai, Singapore, Costa Rica y Italia.
Famianan:
Ras, Bermudez, Maduro, De Souza, Bisslik, van der Linden, Angela, Koolman, Toppenberg, Vos (ex) colegenan di DOW, META CORP, FCCA, bisiñanan y demas conocirnan.
Ta invita pa asisti na acto di condolencia cual lo tuma lugar diamars, 5 di Oktober 2021, di 7’or pa 9’or di anochi na Royal Funeral Home.
Alavez nos ta invita pa asisti na e acto di despedida cual lo tuma lugar diaranson 6 di Oktober 2021, di 9’or pa 11’or di mainta na Royal Funeral Home. 10.30 lo tin un respons.
Cremacion ta tuma luga den seno familiar.
Famia ta pidi pa bisti paña alegre y casual, pa nos celebra Andres, manera e ta.
Enbes di krans of flor lo tin un caha disponibel pa haci donacion pa Grupo Scout Ora Ubao.
Nos ta pidi nos disculpa si den nos tristesa nos por a lubida algun familiar of conocir.
Nos ta lamenta cu despues di despedida nos no por ricibi bishita di condolencia na cas.


text:
Miembro di Parlamento di Partido Alternativa Real -PAR Stephen Walroud: Ta manda un karta pa Minister di Desaroyo Ekonomiko ku e titulo: Ponton Festival
Presidente di Parlamento di Kòrsou,
Señor William Millerson,
Wilhelminaplein # 4,
Alhier.
Djamars, 18 di aprel 2018
Tópiko: Ponton Festival
Apresiable sr. Millerson,
Pa medio di e karta aki mi ke hasi uso di artíkulo 96 di reglamentu di òrdu di Parlamento di Kòrsou i mi petishon ta pa dirigí e karta aki na Minister di Desaroyo Ekonómiko,
sr. Drs. Ivan S. Martina ku tin komo tópiko: Ponton Festival.
Atentamente,
Stephen Walroud
Parlamentario di Kòrsou
Minister di Desaroyo Ekonómiko,
Señor Ivan S. Martina ,
Pletterijweg 43,
Alhier.
Djamars, 18 di Aprel 2018
Tópiko: Ponton Festival
Apresiable minister Martina,
Manera ta konosí e evento musikal ‘Ponton Festival’ ku mester a tuma lugá riba 5, 6 i 7 di Aprel 2018 kontra di tur espektativa i sorprendentemente a wòrdu kanselá un (1) dia promé ku e evento mester a kuminsá. Esaki ku tur konsekuensia pa hende lokal ku a kumpra karchi, artista ku ya tabata na Kòrsou, turista ku a biaha bin Kòrsou pa e evento, kompanianan ku a hasi preparashonnan pa brinda tur tipo di servisio etc etc.
Ta kasi imposibel pa duna un rekuento kompleto di e daño ku e kanselashon di e evento aki a hasi na imágen di Kòrsou. Sigur si konsiderá e esfuersonan i rekursonan ku den kurso di añanan a wòrdu hinká di parti di CTB i CHATA den promoshon di Kòrsou komo un destinashon turístiko ku eventonan di taya unda bo por ta sigur ku e evento ta tuma lugá i ta tuma lugá manera programá. E pregunta kardinal ta: e debakel di e Ponton Festival unda kredibilidat di Kòrsou a wòrdu tachá, por a wòrdu prevení?
For di inisio ora den un rueda di prensa a lansa e evento pa mundu tuma nota, nos por a konstatá ku minister a sinta banda di e promotor di e Ponton Festival i duna komo minister sosten kompleto na e evento. Banda di esaki minister a ekspresá tambe sosten na e evenemento na nòmber di diferente organisashon ku ta kai bou di responsabilidat di minister. Aki mi ta referí na no solamente e Ministerio di Desaroyo Ekonómiko (MEO) pero tambe Curaçao Tourist Board (CTB), Curaçao Airport Holding, Curaçao Investment & Export Promotion Agency (CINEX) i Curaçao Ports Authority (CPA). Esaki ta mustra riba un gran konfiansa di parti di minister pa ku e potensial di e evento pero tambe den e promotor di e evento i den su organisashon.
E konfiansa ku a wòrdu mustrá den e promotor aki entretantu por wòrdu kuestioná seriamente. Sigur si tuma nota di tur loke den último dianan a sali na kla den medionan di komunikashon tokante e reputashon di e promotor pa loke ta trata eventonan musikal den pasado. Den e kuadro aki nos a komprendé ku no ta e promé biaha ku un evento musikal di e promotor aki ku artista internashonal riba e programa pa un motibu òf otro a keda kanselá.
No ta un sekreto ku pa organisá evento musikal internashonal bo mester sufisiente kapital propio (òf akseso na kapital) pa prefinansiá e evento sabiendo ku un gran parti di e entradanan di un evento ta drenta nèt un par di dia promé ku e evento i sobrá durante i hasta te despues di e evento.
Den e kuadro aki tin indikashon fuerte ku e promotor en kuestion no tabata tin sufisiente kapital propio i ku dor di esaki e evento mester a para. Esaki ku tur tipo di konsekuensia negativo pa hende, turista, kompania i imágen di Kòrsou komo destinashon turístiko.
Sin husga niun hende i hasiendo uso di mi derecho komo parlamentario, mi ta aserka minister ku e siguiente preguntanan konforme artíkulo 96 di reglamentu di órden di parlamento di Kòrsou:
- Ki dia òf kuantu tempu pasá minister a risibí e plan di e Ponton Festival?
- Ki dia òf kuantu tempu pasá spesífikamente CTB a risibí e plan di e Ponton Festival?
- Kuantu supsidio di CTB a wòrdu pidí na CTB di parti di e Ponton Festival?
- Kiko ta e prosedura den CTB ora drenta petishon di supsidio pa un evento? Kua ta e kriterianan spesífiko ku mester kumpli kuné ora hasi petishon pa supsidio pa un evento? Kua departamento ta hèndel esaki? Screening di e promotor i/o kompania di e promotor ta parti di e proseso/prosedura? Ken ta tuma e desishonnan aki i kon esakinan ta wòrdu tumá?
- Kuantu supsidio di parti di CTB a wòrdu otorgá na Ponton Festival i di ki forma Ponton Festival lo (a) risibí esaki?
- Kuantu suisidio di parti di CAP a òrdu otorgá na Ponton Festival i di ki forma Ponton Festival lo (a) risibí esaki?
- Kuantu supsidio di parti di CINEX a wòrdu otorgá na Ponton Festival i di ki forma Ponton Festival lo (a) risibí esaki?
- Kuantu supsidio di parti di CPA a wòrdu otorgá na Ponton Festival i di ki forma Ponton Festival lo (a) risibí esaki?
- Den kua merkado CTB a promoshoná e Ponton Festival? Di ki forma spesífiko a hasi esaki pa kada merkado i kuantu esaki a kosta pa kada merkado?
- Por kuantifiká e daño hasí na imágen di Kòrsou pa loke ta trata e esfuerso kontinuo pa promové Kòrsou komo e ‘Stage of the Caribbean’?
Parlamento den tratamentu di presupuesto 2018 riba 21 di desèmber 2017 a bai di akuerdo ku un moshon unda spesífikamente pa loke ta trata evento, gobièrnu ta wòrdu urgí pa rekonosé e importansia di e papel di evento den desaroyo di nos produkto turístiko i den e kuadro aki aloká fondo adishonal pa fortifiká CTB su departamento konserní ku ta dil ku evento ku potensial turístiko.
- Kuantu fondo CTB a reservá pa supsidiá evento na 2016, 2017 i (despues di e moshon) na 2018?
- Kuantu fondo CTB realmente a supsidiá evento na 2016 i 2017 i na kua evento?
- Di promé di yanüari 2018 te ku 15 di aprel 2018, kuantu di e fondo ya a wòrdu huzá na supsidio i na kua evento?
- For di 15 di aprel 2018 te ku fin di aña 2018, kua evento ya a haña aprobashon di CTB pa loke ta trata supsidio/sosten i pa kuantu sèn?
- Kon for di ángulo di minister i CTB por a evitá i prevení loke a pasa ku e Ponton Festival? Kon por intensivá e parti di screening pa huzga si un promotor tin sufisiente kapital propio òf akseso na kapital?
Atentamente,
Stephen Walroud
Parlamentario di Kòrsou


text:
Ta increibel cu ainda partido AVP y personanan cu aspiracion politico, dentro di e crisis aki, ta purba dividi nos pueblo y causa descordia. Esaki apesar cu na 2019 pa prome biaha, bou liderazgo di sra. Evelyn Wever Croes, a traha atraves di un plan structura pa baha gasto di Gobierno, y a logra un surplus. E maneho responsabel a sigui na 2020, y si no ta pa motibo di e crisis mundial actual, pais Aruba lo a conoce un surplus di 46 miyon florin.
E APARATO GUBERNAMENTAL NOBO
Constantemente ta wordo papia di e normal nobo. E normal nobo ta exihi un cambio den nos aparato gubernamental tambe. Infrastructura adecua pa por comparti informacion digital ta esencial pa logra e meta aki. Mes importante ta e infrastructura legislativo y p’esey tin hopi trabou a wordo ehecuta conhunto cu “Directie Wetgeving” (DWJZ). Esaki cu e meta pa por logra e vision pa digitalisa e servicionan di e aparato gubernamental.
E-GOVERNMENT CARDINAL DEN E NORMAL NOBO
Gabinete Wever-Croes a laga haci un investigacion imparcial, un “assesment” digital pa asina sa exactamente kiko falta den e aparato gubernamental. Den cuadro di e “assesment” aki a papia cu “stakeholders” y e investigacion mes a wordo haci door di profesionalnan di Estonia. Sr. Linnar Viik ta director di e e-Governance Academy na Estonia y tin mas cu 18 aña di experiencia den e ramo aki y a conseha mas cu 130 pais y 200 organisacion riba implementacion di proyectonan di digitalisacion. Resultado di e analisis lo conduci entre otro cu pais Aruba por adapta mas mihor na e normal nobo y brinda mas servicio na nos comunidad atraves di un plataforma digital.
PA CONCLUI
Nos ta den crisis, pero tin oportunidadnan cu nos mester capitalisa, pa nos sali mas liher for di e crisis. Importante ta pa nos uni. Opositornan politico mester compronde cu awor no ta e momento pa sirbi nan agenda. No ta e pais mas rico, pero esun mas uni y disciplina lo sali bon y liher for di esaki. Diferente proyecto oportuno lo sa di saca nos for di e crisis actual, manera e proyecto di “fast track”, logra haya un operador nobo pa CITGO y nos terminal, y banda di esaki un proyecto di “ship dismantling”. Pero tambe e kiebro di burocracia pa fortifica nos economia ta un paso significante cu dentro di poco ta bira realidad.s
Hecho ta cu si pais Aruba su situacion financiero tawata saludabel e impacto di COVID-19 por a wordo mitiga. Pero na 2014 pais Aruba, bou liderazgo di Mike Eman a haya un Koninklijk Besluit (KB) pa mal gobernacion. Y na 2017 pais Aruba tawata conoce ainda un deficit di 130 miyon florin, herencia di AVP. Pues ta importante aworaki pa nos uni y bou liderazgo di sra.mr. Evelyn Wever-Croes, kende a transforma e deficitnan astronomico aki den un surplus despues di solamente 2 aña di gobernacion, nos lo sali di e crisis aki.


text: Diamars mainta a drenta informe di cu e noruego problematico a bolbe cuminsa cu su rebeldianan di skop auto na Seroe Blanco, mesora a dirigi un patruya na e sitio. Na yegada di e patruya a bin compronde cu e mainta aki e noruego aki a cuminza cu su actonan violento y destructivo un dama cual e noruega a skop su auto no a confia sali bay traha si e noruego problematico ta net otro banda di su cas y e tin e temor di ser ataca pa e homber ey, ora e dama a mira polis ela subi su pick-up y bay traha. E habitantenan den cercania no por biba trankil asina. Un instancia mester actua once and for all. Aruba no por ta esun cu ta bira victima di esnan no bon di cabez cu a bini di otro pais!


text:
ORANJESTAD Aruba, 05 oktober 2020. Awe dialuna 5 di oktober por bisa cu ta 2 luna pasa cu Aruba a constata e prome casonan di Covid-19 cu a inicia den “night life” y cu a escala den un brote grandi di Covid-19 na Aruba.
Den luna di augustus nos a conose 1863 caso positivo nobo di covid, di un total di 13547 test haci di cual "positivity rate" tawata varia entre 30% y 40% y a constata 7 morto.
Den luna di september nos a conose1845 caso nobo di covid, di un total di 10108 test haci di cual "positivity rate" ta varia ente 20% y 35% y a constata 17 morto.
Si tuma nota di e graficonan por nota cu e prome dos simannan di september ta mantene e mesun patron di augustus. Den e di tres siman di september rond di 22 di september ta surgi un caida den casonan positivo y "positivity rate" cu ta manteniendo su mes stabiel.
Apesar di ta nota e reduccion den caso positivo y reduccion den "positivity rate", ta nota tambe reduccion den peticion pa test. Esaki por tin 2 motibo sea cu no tin hopi persona mas cu sintoma of cu e sintomanan ta asina leve cu e persona no ta sinti e nesesidad pa test, pero cu si por trece otro persona den peliger di infeccion.
Dr Horacio Oduber Hospital tambe ta informa cu nan ta ricibiendo varios persona cu ta yega sercanan pa asistencia medico cu sintoma di Covid sin cu a pidi asistencia serca dokter di cas den un fase mas trempan.
P'esey ta hopi importante pa nos sigui cuida y cumpli cu e medidanan di proteccion cu ya ta conoci pa comunidad completo y na momento cu tin sintomanan di covid-19 cu por ta paresido na griep, no duda y tuma contacto cu dokter di cas pa un test.
Solamente cu determinacion, curashi y positivismo nos lo ta fuerte pa maneha y controla covid-19. Ta nos mester controle y no permiti nos wordo controla pa e virus. Esaki nos por haci solamente door di sigui cuida continuamente.
Aruba ta conta cubo!


text:
Cuido interno di calidad
Scol hunto cu e directiva di scol tin responsabilidad pa su propio calidad. Pa garantisa propio calidad y/of pa mehor’e, scol mester evalua sistematicamente e calidad di su enseñansa. Pa medio di evaluacion propio scol por identifica e puntonan di mehoracion y pa despues prepara e trayecto di mehoracion. Esaki nos ta yama interno di calidad.
Cuido externo di calidad
Di otro banda tin tambe cuido externo di calidad di parti di Gobierno cu ta na encargo di Inspeccion. Inspeccion ta responsabel pa evalua e calidad di enseñansa na scolnan pa vigila, garantisa y stimula esaki.
Cuadro di control
Pa por evalua e calidad di enseñansa na scol, Inspeccion a desaroya un cuadro di control (Toezichtkader). Aki tin tur standard importante di calidad y indicador pa esaki. E standardnan di calidad ta agrupa den cuatro categoria:
- Cuido di Calidad;
- Enseñansa y Siñamento;
- Entrada;
- Organisacion y Maneho.
Inspeccion ta controla scol door di keda continuamente na altura di situacion na scol door di haci bishita na e scol concerni, pidi informacion di e scol, haci observacion den klasnan, reuni regularmente cu entre otro e cabesante di scol y e directiva di scol. Ta raporta tur locual cu keda constata na Ministro di Enseñansa, director di Departamento di Enseñansa y esnan concerni.
Pa mas informacion por tuma contacto cu Departamento di Enseñansa, seccion Inspeccion di Enseñansa.


text:
Aeropuerto London Heathrow
Aeropuerto London Heathrow òf Heathrow (kódigo IATA: LHR, kódigo OACI: EGLL), situá na e parti wèst di London, ta e aeropuerto mas grandi di Reino Uni i di Oropa. Ku un kantidat di alrededor di 68 mion pasahero pa aña, ta hasi Heathrow un di e aeropuertonan mas drùk di mundu. Heathrow konosé un kantidat enorme di pasaheronan internashonal kual ta hasié e aeropuerto internashonal number unu di mundu. Apesar di ta surprasá su konkurenshanan den Oropa Aeropuerto Paris-Charles de Gaulle na Paris, Fransia, Aeropuerto Frankfurt am Main na Frankfurt, Alemania, Aeropuerto Madrid-Barajas na Madrid, Spaña i Aeropuerto Amsterdam-Schiphol na Amsterdam, Hulanda di ta hèndel mas pasahero pa aña, e ta esun number dos di Oropa riba tereno di moveshon aeréo tras Paris-Charles de Gaulle siguí pa Frankfurt am Main. Aeropuerto London Heathrow ta e base di British Airways kual ta hasié e hub di aviashon Oropeo mas grandi pa e aliansa aeréo Oneworld. Banda di esei e ta un hub pa BMI i Virgin Atlantic Airways


text:
Dia di Monumento Habrí den konmemorashon di 20 aña riba lista di Herensia Mundial
Dia di Monumento Habrí den konmemorashon di 20 aña riba lista di Herensia Mundial
Willemstad – Minister Zita Jesus-Leito di Ministerio di Tráfiko, Transporte i Planifikashon Urbano ta habri Monumento Habrí djadumingu, dia 11 di yüni próksimo. Apertura di e dia ta tuma lugá pa 9’or di mainta, dilanti di palasio di gobernador huntu ku Mr. Marcel van der Plank, presidente di fundashon Monumentenzorg Curaçao.
Meta di Monumento Habrí ta pa oumentá e konsientisashon di nos herensia di
konstrukshon serka pueblo di Kòrsou. Esaki ta asta mas importante e aña aki pa motibu ku henter 2017 ta duna atenshon na e echo ku Willemstad tin 20 aña kaba riba lista di Herensia Mundial di Unesco.
Monumento Habrí 2017 e di 11 biaha ku e organisashon ProMo ta organisá un dia ku bishitantenan por gosa di edifisionan i ophetonan ku tin un balor históriko òf un arkitektura spesial. E aña akí tin un ruta di 33 edifisio i opheto, di kual e edifisionan ta habri pa drenta aden tambe.
E ruta di Monumento Habrí di e aña akí ta pasa dor di Punda. Riba e ruta tambe por gosa di arte i muzik. For di 10’or di mainta te 6’or di atardi tur bishitante por gosa grátis di un ruta interesante ku tur hende por siña for di dje. Mas lat den aña tin mas aktividat pa rekòrdá ku nos sentro di siudat tin un balor históriko riba nivel mundial.


text:
KRALENDIJK – Mas i mas ta bai konstruí kaminda di klenku, despues ku ta notabel ku e ta mas kumbiniente pa diferente motibu. For di despues ku a konstruí e kaminda ku ta bai prison nobo (JICN), tambe e pida kaya ku ta kondusí na kazèrne di brantwer, mas i mas e deseo tei pa usa klenku na lugá di asfalt. El a duna bon resultado i ta kontinuá ku mas kaya di klenku awor.
Kaya Albert Engelhardt ku ta konektá ku Kaya Grandi i Kaya Cachi Craane ta un di esnan ku a wordu drechá kompletamente ku klenku. Awe ta tèrminá e trabounan i ta habri e kaya pa outomobilistanan por kore ariba. Na luna di yanüari 2021 ta kontinuá ku Kaya Aruba, ku tambe ta bai ta konstruí kompletamente ku klenku. Esei ta e plan aktual, pa traha kaminda di klenku loke ta pone ku momentu mester pasa pipa òf kabel na e sitio ku ya tin kaminda trahá, simplemente ta saka e klenku, hasi e trabou i pone e klenku bèk. E trabou ta bai hopi mas rápido ku e tradishonal asfaltamentu di kaya. E ta mas ekonómiko tambe.
Último añanan a usa klenku na diferente krusada ku e rekonstruí. Entre otro krusada na Kaya Monseigneur Nieuwind i Kaya Maximiliana Rosario, Kaya Papa Cornes i Hanchi Amboina, meskos e krusada T na Kaya Gilberto F. Betico Croes i Kaya Internashonal.
Habitantennan den bisindario di Kaya Albert Engelhardt, ta hopi kontentu kon e hendenan ta traha i ta ofresé e trahadónan ku regularidat kos pa freska garganta pa asina haña animo pa kontinuá ku nan trabou den solo kayente manera nan ta bisa. Potrèt ta duna un bista di e trabou.


text:
Frecuentemente tin diferente caso di problema social ta sosode, unda cu cuerpo policial ta wordo yama pa asistencia na e momento di suceso. Den un situacion cu tin di haber cu problema social, locual un agente policial por hasi ta interveni. Cu interveni ta hasi cu e situacion a wordo calma pa un momento, pero no cu e situacion a wordo resolvi. Cual cu ta hasi cu e oportunidad cu lo bay tin mester mas bez asistencia di cuerpo policial pa mesun un situacion ta grandi.
Hopi di e casonan cu problemanan social por wordo atendi di trempan y traha un programa pa tin un solucion, enbez di laga e situacion keda empeora. Pa medio di structura un maneho entre cuerpo policial cu departamento di asuntonan social, ta crea e oportunidad pa tin bista na unda y kico e situacion ta. E maneho pa jega na informacionnan por tuma lugar pa medio di un database den systema gubernamental, cu ambos depertamento tin acceso na dje.
Momento cu cuerpo policial wordo yama pa asistencia unda cu tin di haber cu problema social, cuerpo policial por traha un notacion den e database di locual cu a sosode.
Door di e database di biaha departamento di asuntonan social por tin un bista riba con frecuente cuerpo policial tin cu bay na mesun sitio y pa ki motibo. Por ehempel: si na un cas varios biaha ta wordo yama pa asistencia di cuerpo policial pa motibo di problema social, ta duna un indicacion cu e persona(nan) di e cas tin mester di ayudo social. Pa medio di e informacionnan den e database, departamento di asuntonan social por analisa y tin un bista di kico e situacion ta.
Pa medio di un maneho structura por traha un programa di biaha si tin mucha cu ta crece den un ambiente negativo. Door di structura un maneho por evita cu e mucha wordo desaroya unda cu e ambiente unda e ta bin ta biba aden tin influencia negativo riba su conducta. Na mes momento como gobierno bo ta formula un maneho un maneho preventivo cu problemanan social lo pasa di generacion pa otro generacion. Esta cu un mayor cu no tin un formacion social fuerte, lo hasi cu e lo no sa con pa duna su yui un miho formacion.
Pa medio di structura un maneho entre cuerpo policial y departamento di asunto social, lo percura cu e personan cu mester di ayudo social haya esaki mas rapido y efectivo. Alabez tambe ta crea un miho calidad di bida den comunidad unda cu e efecto di problemanan social lo wordo minimalisa, cual lo brinda trankilidad den barionan.


text:
Benefisio di Meditashon Trasendental
Investigashon ekstenso a saka ‘fo ku Meditashon Trasendental ta redusí strès i preokupashon ku komo resultado mas pas interior, kreatividat, salú, éksito i felisidat.
Esun téknika simpel aki ta laga bo bai mas ayá di pensamentu i hasi kontakto ku e fuente trasendental profundo di tur energia, kreatividat i inteligensia, desolve strès i enrikesé mente, kurpa, emoshon i relashon.
Pas interior i felisidat
Meditashon Trasendental ta produsí un estado koherente di sosiegu alerto – un estado di pas interior berdadero, pa bo mente i tambe pa bo kurpa. Profundo den bo mente tin un tereno pasífiko di konsiensia puro, bo mes konsiensia lantá den su mes estado di mas trankil. Meditashon Trasendental ta laga bo eksperensiá esaki – sin esfuerso. Pas interior i felisidat
Journal of Clinical Psychology
1989 Nov;45(6):957-974
Alivio di strès
Meditashon Trasendental ta eliminá e efektonan di strès intérnamente i fisiológikamente. Ora praktik'é regular, esaki ta resultá den un perspektiva mas balansá, mas energia i motivashon i un apresio mas profundo di un hende su ambiente. Redusí strès
Kreatividat
E ekpseriensia di sosiegu alerto durante Meditashon Trasendental ta krea e kondishon óptimo pa desplegá bo potensia kompletu pa inteligensia i kreatividat máksimo. Konsiensia i kreatividat


text:
Multidisciplinair Centrum (MdC)
Multidisciplinair Centrum (NL) | Multidisciplinary Center
Bureau Centro Multidisciplinario (MdC) ta brinda su servicio primario na e sector di enseñansa, sinembrago tambe na publico na bienestar di e grupo obhetivo di hende hoben den e grupo di edad di 3 pa 18 aña, personal den enseñansa y di personal di apoyo den enseñansa, mayor y cuidadornan. MdC ta un departamento di Gobierno di Aruba. MdC tin un Centro di Experticio y un Teacher Care.
E obhetivo prinicpal di MdC ta pa brinda ayudo specialisa na hoben den e grupo di edad di 3 pa 18 aña, cu tin problema specifico riba area di siña, comportacion, habla y idioma y na unda nan desaroyo di enseñansa ta stagna y pa brinda apoyo y guia psicologico na personal den enseñansa y personal di apoyo den enseñansa.
Bo yiu ta keda pega/atras den su desaroyo na scol? Bo yiu tin problema di comunicacion of e tin problemanan na scol cu ta influencia su proceso di siñamento? E Centro di Experticio di MdC por tin e respuestanan y e ayudo pa bo.
Mas informacion
Pa mas informacion di e servicionan di e Centro di Experticio y Teacher Care, di con pa aplica y kico pa spera, mester acudi na e website di MdC:
Noticia
- Tayer “Autismo den klas” pa educador (4/3/2017)
- Training profesional na docentenan di MdC (2/23/2017)
- Psicologo pa Maestro (3/30/2016)
- Delegacion di Union Europeo ta bishita MDC Observatiecentrum (2/3/2016)
- Tur scol primario a ricibi material di Disciplina Consciente (6/16/2015)
Info / Contact
Multidisciplinair Centrum (MdC)Scroll To Top


text:
Den e programa aki nos invitado ta Sra. Maria Winklaar. Den un programa anterior nos a kombersa kune tokante su bida, su infansia i tambe kon ela kuminsa traha komo yefrou di skol. Den e di dos programa aki nos ta sigi kombersa kune tokante su karera den enseañsa.
Produkshon: Fundashon Históriko Kultural Boneriano
Durashon: 53 minüt
Fuhikubo ta presentá: Maria Winklaar (Parti 2)
Den e programa aki nos invitado ta Sra. Maria Winklaar. Den un programa anterior nos a kombersa kune tokante su bida, su infansia i tambe kon ela kuminsa traha komo yefrou di skol. Den e di dos programa aki nos ta sigi kombersa kune tokante su karera den enseañsa.


text:
ULTIMO ORA.
BONEIRU.
O.M. TA BUSKANDO UN SOSPECHOSO MAS DEN E KASO DRUM.
Update kaso Drum
Den kuadro di e investigashon DRUM tin 6 sospechoso den detenshon preventivo. A base di e resultadonan di e investigashon ku tin te na e momentunan aki, por konsiderá un hòmber mas komo sospechoso. E tim investigativo den e kaso DRUM ta buskando e hòmber aki. Ta pidi komunidat pa yuda haña e hòmber aki òf pa mèldu si sa unda e ta kedando. Ta trata di:
– un hòmber di desendensia Venezolano,
– ku kabei pretu kòrtiku pretu (liso),
– Altura mas o ménos 175 cm,
– Edat mas o ménos 25 à 30 aña
– Postura delegá,
– Koló brùin kla,
– ku un tatuahe ku e palabra “ Iverson” òf “Anderson” òf “ Jaiveyson” probablemente na su brasa,
– ku probablemente tatuahe riba su pechu (leter),
– e hòmber probablemente tin e nòmber di kariño Kike.
Si bo tin informashon òf a mira e hòmber aki ta importante pa bo mes no aserk’é, pero yama polis si bo tin informashon riba unda e hòmber aki ta kedando.
Ministerio Públiko ke enfatisá ku ta kastigabel pa lei pa skonde òf yuda un persona ku a kometé un akto kontra di lei pa skapa for di man di polis i hustisia.
Entretantu e barku di defensa De Pelikaan a yega Boneiru for di Kòrsou pa yuda den e investigashon.
Manera ya a keda menshoná,den e kaso hopi serio aki Fiskal mayó ta ofresé un rekompensa di $ 10.000.
Esun ku tin e tep ku ta kondusí na detenshon i/òf persekushon penal di un òf mas sospechoso den e kaso aki ta bini na remarke pa rekompensa. E suma di e rekompensa ta dependé di e kontribushon di e tep pa loke ta trata e investigashon aki.
Pa e atrako i tiroteo ku konsekuensia fatal pa un agente polisial den e anochi di 17 di ougùstùs den e bario di Sabadeco polis a pone un liña di tep speshal na disposishon. Personanan ku por ta den peliger serio òf pa otro motibu urgente por duna nan informashon solamente di forma anónimo, pa e kaso spesífiko aki por yama direktamente e servisio di inteligensia (Criminele Inlichtingen Dienst). E departamento di polis aki tei pa garantisá anonimidat di hendenan ku ta duna tep. Pa esaki por bèl e number 795-5746.
Por hasi uso di e number di tep general di polis ku ta 717-7251.
FUENTE: O.M.
NOTISIA KU BO POR KONFIA.


text:
Oranjestad – Recientemente Minister Xiomara Maduro a ricibi bishita di Richard Dabian autor di e buki ‘Tekki e toteki’ cu a presenta na e mandatario un ehemplar di e buki.
Richard Dabian ta un contado di storia y cu e buki aki Sr. Dabian kier stimula e muchanan pa lesa. ‘Tekki e toteki’ ta un buki nobo di Richard Dabian pa e muchanan di Aruba, Corsou y Boneiro. Esaki ta di 3 biaha cu instancianan di Aruba y Boneiro ta uni forsa pa motiva muchanan na un manera placentero pa lesa. E ortografia no ta un obstaculo pa e muchanan di nos islanan ruman cu kier lesa e buki, ya cu e buki ta wordo publica na Papiamento y Papiamentu.
‘Tekki e toteki’ ta un storia di Tekki cu tin un soño y no ta laga nada strob’e pa e por logra su soño, aunke e ta hay’e cu hopi reto. E mensahe principal di ‘Tekki e toteki’ ta, cu no ta importa con bo ta mustra, semper kere den bo mes y si di curason bo kier logra bo soño bira realidad, lucha p’esaki. ‘Tekki e toteki’ ta corda nos como mayor y adulto pa stimula nos yiunan/muchanan pa asina nan por logra nan meta y haci nan soño bira realidad. Lesamento ta masha importante pa desaroyo di nos muchanan, pesey como mayor nos mester encurasha nos hobennan pa lesa.
Minister Xiomara Maduro ta gradici Sr. Dabian cu e bunita buki educativo aki y ta gradici tambe sra. Denise de Jongh-Rekwest di Request Publishing pa e publicacion di e buki y Divi Impact Foundation pa e bunita gesto di regala un pakete di buki na tur scol basico di Aruba.


text:
SVb ta introduci su Calculador di Pensioen
Otro servicio mas pa nos comunidad por ta mihor informa na momento di baha cu pensioen.
Diaranson atardi den presencia di Minister Alex Schwengle, director di SVb Ir. Edwin Jacobs y hefe di Pensioen sr. Luis Tromp a introduci un servicio nobo di SVb pa nos comunidad. Cu introduccion di e ley nobo di AOV riba 1 di januari 2015 ta importante pa nos comunidad ta bon informa. E edad nobo pa ricibi e pensioen di AOV lo bira 65 aña pero e cambio di edad di pensioen lo bay gradualmente cu mitar aña. For di awe cu introduccion di e calculador di pensioen por haya sa e fecha cu lo baha cu pensioen y cuanto esaki ta representa na entrada di AOV pa e pensionado.
Introduccion di e calculador ta den cuadro di e vision di Minister di Salud, Cuido di nos Grandinan y Deporte cu ta kere cu mester di un instrumento pa sostene e futuro pensionado planifica su entrada ora e ta pensionado. Banco di Seguro Social Aruba SVb ta kere cu e servicio nobo aki ta yuda duna claridad na tur su futuro clientenan cu lo bin proximamente na remarca pa cobra nan pensioen di AOV.
Na momento cu haci uso di e calculador di pensioen e persona lo haya sa, e fecha cu e ta bin na remarca pa cobra AOV. Tambe e programa ta calcula aproximadamente e suma di e pensioen cu lo cobra mensualmente segun e condicionnan cu tin awor aki. E suma mensual pa cada persona ta varia pasobra esaki ta depende di a cantidad di aña cu el a residencia na Aruba. Banda di esaki e persona lo haya sa ki dia e por aplica pa su pensioen di AOV na e servicio di pensioen di SVb.
E calculador ta facil y simpel pa usa. Pa calcula pensioen mester bay na http://verzuim.svbaruba.org:8090, scoge e idioma Hulandes of Papiamento y e programa mes ta guia’bo pa haci e calculacionnan. E calculacion ta anonimo pero si ta importante pa yena tur area cu tin strea ya cu esakinan ta obligatorio.
E calculador ta brinda e oportunidad pa calcula e pensioen di tanto soltero como parehanan casa, asina tur asegurado por tin un bista cla con hopi nan entrada lo bira.
E servicio di “Flexpensioen” ta forma parti di e calculador, esaki ta encera cu e programa ta duna oportunidad pa calcula e flexpensioen tambe. Na momento di hinca e datonan aki e programa ta calcula e suma di e “Flexpensioen” y asina e ta duna un aproximacion con hopi e entrada lo bira. Cada persona e ora por dicidi si na momento di yega na edad di pensioen si nan ta desea di aplica pa e “Flexpensioen”.
Introduccion di e servicio nobo aki a bay cu e colaboracion di ITP Caribbean kendenan pa añanan caba ta traha den forma estrecho cu SVb. SVb ta convenci cu e programa lo beneficia nos comunidad y lo contribui pa tur por ta miho informa na momento cu baha cu pensioen.
Por bishita e Calculador di Pensioen akinan: http://verzuim.svbaruba.org:8090


text:
Tanki Leendert – Diahuebs den oranan di atardi polis di trafico a bay un accidente entre brommer cu auto, esaki tawata poco pariba di Wendy’s Tanki Leendert.
Na yegada di polis e ta haya compania di seguro na e sitio y e auto cu un brommer benta su dilanti.
Banda pazuid di caminda polis a bay papia cu e motociclista cu lo tawata tin dolor na curpa.
Polis a pidi presencia di un ambulance pa asina Paramediconan por controla e cabayero.
Algun rato despues ambulance a yega y Paramediconan a bay unda e motociclista tawata sinta na rand di un muraya di cas.
E la drenta e ambulance y despues cu nan a haci un control por a mira cu e homber a baha bek.
Falta di preferencia ta mustra cu falta di preferencia a hunga un rol.


text:
Oranjestad – Departamento di Cultura Aruba ta anuncia cu “Fiesta den Caya” ta inicia awe diaranson 4 di februari for di 6’or di atardi te cu 9’or di anochi den nos Caya Grandi di Oranjestad.
Esaki ta un ambiente cultural cu a inicia desde luna di november di aña pasa riba tur diaranson y awor ta bay sigui durante e aña aki.
Un proyecto no solamente pa promove nos cultura, sino tambe pa duna apoyo y stimula nos comercio den Caya Grandi. E meta ta pa crea un anochi cultural y placentero yena cu musica, baile y hacimento di compras dirigi riba nos bishitante di barco crucero y esnan cu tin estadia mas largo. Creando asina un sinergia entre nos hendenan local y turista.
Mas cu claro e anochinan aki ta pa deleita nos hendenan local cu presentacion di nos gruponan local. Bini y escoge un bunita regalo di San Valentino pa bo ser keri.
E “Fiesta den Caya” di e siman aki ta brinda cuater situo di entretenimiento cu ta Plaza Nicky Habibe, Maggy’s, Parkinglot “La Linda” y Plaza Daniel Leo. Ambiente ta cuminsa for di 6’or di atardi. Lo tin presentacionnan di “Ola Tropical, Daisy’s Dancers, Steel Edition, Candylicious, Jairo Disco, caha di orgel “Nos Cultura” y Tico y sus Estrellas.
Pa 8:30 di anochi lo tin den Caya Grandi “Quality Brass Band” cu lo sali for di Plaza Daniel Leo bay pa Plaza Nicky Habibe creando un ambiente di carnaval.
Cu e proyecto aki tanto Ministerio di Cultura, ATA y DCA ta promoviendo nos cultura cerca na nos bishitantenan y deleitando nos hendenan local cu un ambiente sin igual tur diaranson.


text:
IPA a celebra e logro di su 33 graduadonan
Recientemente, Instituto Pedagogico Arubano (IPA) a tene suceremonia di graduacion di aña academico 2020-2021. Cu orguyo, IPA ta anuncia cu awor nos enseñansa ta conta cu un grupo di 33 maestro cu lo reenforsa nos educacion na Aruba. E graduadonan tin diferente specialisacion, entre otro, Master Educational Needs, Pedagogisch Didactisch Getuigschrift, Movecion y Salud y e estudio pa maestro di EnseñansaPrimario.
E studiantenan cu a gradua den aña academico 2020-2021 ta Master Educational Needs: Tahira Lopez, Sheila Tromp, Minerva Connor, Giovanni Leocadia, Mariela Maduro, JeaniraWernet y Marjory Tromp. Pedagogisch DidactischGetuigschrift: Stephanie Donata, Edseline Gomez, MelendyNeuman, Natalie Solognier, Suraika Tromp, Ralitza Werleman y Yhoely Willems. Movecion y Salud: Ruberch Lampe, John Leo y Dhany Tromp. Maestro di Enseñansa Primario: Iwert Gordijk, Yarina Leon, Zuleima Solognier, Chantal Tromp, Ricardo Winterdal, Franklin Adames, Adaeynah Bohorquez, Deanna Fingal, Tyfanny Garcia, Orchaira Gomez, Roselien Helder, Rocalia Lampe, Jennelle Martes, Michelle Mendes, Candy Noguera y Zarette Servud.
Durante e graduacion, directora general drs. Marilyn Richardson a dirigi palabra na e publico presente, specialmente na e graduadonan. Den su discurso, drs. Richardson a splica cu den bida tin diferente momento cu nos por categorisa como un momento inolvidabel y pa un studiante of cursista e momento cu e por ricibi su diploma ta un momento culminante pa clausuraun capitulo importante y alabes cuminsa cu e siguiente. Keep blooming and growing tabata e tema di IPA su graduacion. Segun drs. Richardson, e graduadonan a demostra esaki door di supera e retonan cu a presenta durante nan estudio y cu dedicacion y tremendo perseverancia a logra e meta di biramaestro di scol. E mensahe cu el a comparti cu e graduadonan ta pa nunca stop di crece y florece y pa nan inspira esaki den cadamucha y hoben cu nan haya nan dilanti. Ta un ehempel pa nan y mustra nan e caminda pa nan semper briya y crece.
Alabes, el a menciona cu e Plan di Educacion Nacional PEN2030 ta e instrumento cu como pais nos por uza pa conhuntamente traha riba mehoracion di nos enseñansa. PEN2030 ta para pa, entre otro, responsabilidad comun pa un enseñansa di calidad, ‘empowerment’, respet, mentalidad habri y curiosidad pa siña. Drs. Richardson a splica cu e graduadonantin e base aki den nan formacion como maestro, pero awo ta keda na cada un di nan pa keda nutri e balornan aki p’asinacarga e vision di PEN2030. Drs. Richardson a termina sudiscurso bisando e graduadonan cu nan ta drentando un fasenobo den nan bida y cu e kier recorda nan cu cada fase den bidata rekeri un version diferente di nan. Esaki simplemente kiermencu nan tin cu sigui desaroya nan mes constantemente p’asina por cumpli cu e demandanan nobo den nos enseñansa.
Den cuadro di e tema di graduacion Michelle Mendes, graduadodi e estudio pa Maestro di Enseñansa Primario, a comparti sudesaroyo personal den forma di un discurso inspirativo. Despuesdi un carera extenso den area di recurso humano y dos estudiotras di lomba, Michelle ta ricibi su di tres diploma. E mensaheprincipal cu Michelle a comparti ta: “Den bida nunca bo lo stop di crece y florece, si bo haci tur cos for di bo curason cu hopipasion, dedicacion y perseverancia. Cada persona su crecementota diferente. Na momento cu bo stop di crece of florece tuma e tempo pa reflexiona pa despues bo sigui inverti den bo mes y sigui pusha padilanti. Mescos cu un mata sa di adapta y florecebou di cualkier circumstancia, bo por mas cu bo ta kere! Sea un lifelong learner y keep on blooming and growing.”
E anochi aki tabata uno hopi ameno, caminda e comunidad di IPA conhuntamente cu famia y invitado di e graduadonan a celebra nan logro den e Grand Ballroom di Aruba Marriott Resort & Stellaris Casino. E anochi tabataacompaña cu e tononan musical di Ron Steel Entertainment.
IPA ta desea tur colega nobo un carera fructifero y exitoso. Nos ta spera cu Todopoderoso lo guia y duna boso sabiduria paeherce e bunita profesion di maestro cu hopi amor y dedicacion. Pabien na tur graduado y un feliz vakantie na tur e maestronan y muchanan di Aruba!


text:
ORANJESTAD – Departamento di Asuntonan Economico, Comercio y Industria y su unidad Exprodesk ta invita tur negoshi cu ta traha un producto di origen local pa participa y exhibi esakinan riba e webpage di Exprodesk, “Aruba Showcase”. Si bo ta un comerciante local, esaki ta bo oportunidad pa “showcase” bo negoshi y bo productonan.
“Aruba Showcase” ta un pagina ariba e website di Exprodesk unda cu por showcase negoshinan local y pa asina nan haya e oportunidad pa por exhibi nan productonan. Esaki lo bira un plataforma unda cu clientenan potencial lo por mira tur e productonan cu ta di origen local. Pa por considera bo negoshi of producto como ‘di origen local’ tin algun rekisito cu mester cumpli cu ne. E rekisitonan cu ta necesario ta lo siguiente:
- Negoshi local mester ta registra na Kamer van Koophandel (KvK) y tin un vestigingsvergunning di Departamento di Asuntonan Economico, si ta aplicabel;
- Producto mester ta completamente original di Aruba (materia prima y e producto final ta traha/transforma/procesa na Aruba);
- Den caso cu e producto NO ta completamente original di Aruba, e mester ta ‘transforma/procesa’ na Aruba (e materia prima lo por bin di afo pero e producto final mester ta traha/transforma/procesa na Aruba).
Pa registra pa e oportunidad aki lo mester manda un e-mail na: s.meijer@deaci.aw.
Loke ta necesario pa registra ta:
- Un descripcion di e producto (maximo 250 palabra);
- Potret di e producto;
- Informacion di contacto, links di e website y/of Facebook y/of Instagram;
- “Letter of Consent” yena y firma. (Esaki lo manda via e-mail na momento cu registra).
E meta di “Aruba Showcase” ta pa duna negoshinan local e oportunidad pa por crece y exporta na cliente nan rond di mundo cu ta interesa den nos productonan y servicionan local. Asina aki lo yuda e famia di e doño di e negoshinan local y tambe yuda e economia di Aruba.
Pa mas informacion riba e webpage “Aruba Showcase”, y con pa participa, por tuma contacto cu sra. Sharon Meijer via: s.meijer@deaci.aw


text:
Tiramentu ku herido
Written by Khalil Guribaldi on 5 September, 2020
Djabièrnè 4 di sèptèmber 2020 alrededor di 20.39, Sentral di polis a dirigí unidatnan di Otrabanda pa Piscadera pa un kaso di tiramentu.
Riba e lugá di stashoná outo banda di un establesimentu di Horeca,polis a bin topa ku un hòmber ku herida di bala na e parti ariba di su kurpa.
For di investigashon preliminar a sali na kla ku un hòmber a yega na e sitio i despues di un diskushon kòrtiku entre nan,e sospechoso a los algun tiru riba e víktima ku a alkans’é.
Ku ambulans a transportá e hòmber herida pa C.M.C. pa risibí tratamentu médiko. Investigashon den e kaso aki ta kontinuá.


text:
WEB ta informá su klientenan di
trabounan urgente na e ret di distribushon di awa di bebe ku lo tuma lugá
riba Kaya Piedra Presioso na altura di Kaya Sardonis Suit direkshon Nawati
Suit.
Fecha: Djasabra 7 di ougùstùs 2021
Ora: 07:00 di mainta – 18:00 di atardi
Durante e trabounan aki klientenan lo por eksperensía interupshon, awa
bruin i/òf preshon abou den e siguiente areanan: Republiek, Kaya Piedra
Presioso na altura di Kaya Sardonis t/k Kibrá di Montaña, Kaya Zincon, Kibra
di Montaña Nawati Suit i besindario.
Tambe nos ta informá ku:
Trabounan di preparashon ta kuminsá for di djaluna 2 di ougùstùs
2021. E tráfiko riba Kaya Piedra Precioso lo ser dirigí pa kontroladonan
di tráfiko.
Klientenan lo eksperensiá stòf i molèster durante entrada i salida.
Pa por suministrá klientenan ku un kantidat chikitu di awa, lo bai tin un trùk
di awa ku lo pasa rònt durante e trabounan den e areanan ariba menshoná.
Nos ta hasi nos máksimo esfuerso pa e trabounan tuma lugá den e tempu
stipulá. Di antemano nos ta pidi nos diskulpa pa kualkier inkombeniensia.
PARTISIPASHON DI TRABOUNAN NA RET DI DISTRIBUSHON DI AWA DJASABRA 7 DI OUGÙSTÙS 2021.
WEB ta informá su klientenan di


text:
ORANJESTAD – Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Sabana Basora cu dia 18 te cu 20 Juli 2017 lo bay cera parcialmente en conexion cu trabounan di cobamento di tuberia.
Motibo ta cu lo pone un tubo y un tanki pa mejora e flujo di awa na Sabana Basora 15F.
Ruta alternativa lo keda indica cu baricadanan y borchinan di aviso y e orario di ceramento lo ta di 7’or di mainta.
En conexion cu e trabounan menciona Departamento di Obra Publico ta pidi pa tene cuenta cu e inconveniencianan cu lo por surgi pa cual nos ta pidi nos disculpa.


text:
Mi areglo di pensioen
Riba e pagina aki bo ta lesa ki dia ta paga bo pensioen, kico bo mester haci si bo ta biba den exterior y un splicacion di bo slip di pensioen.
-
Ki dia ta paga mi pensioen?
APFA ta paga bo pensioen segun e lista di fecha di 2021. Lesa mas
-
Mi ta biba den exterior
Tambe si bo ta bibando den exterior bo ta ricibi bo pensioen. P’esey ta di importancia pa bo manda dos biaha pa aña un ‘Attestatie de Vita’ pa APFA. Lesa mas
-
Splicacion pensioenslip
Tur luna bo ta ricibi un pensioenslip; bo por considere como un prueba di pago di bo pensioen. Ariba e pagina aki nos ta splica locual tin riba bo pensioenslip. Lesa mas
-
Con e situacion financiero di APFA ta?
E grado di cobertura ta midi e situacion financiero di e fondo teniendo cuenta cu un capital di reserva pa cubri cualkier posibel contratiempo financiero Un grado di cobertura netto di 75.5% ta nifica cu pa cada Afl. 100 cu APFA, awo of den futuro, mester paga na pensioen, e tin Afl. 75,50 disponbibel. Lesa mas


text:
WILLEMSTAD- No opstante ku e kòntrakt entre Petroleos de Venezuela S.A. (PdVSA) i Refineria di Kòrsou (RDK) a terminá dia 31 di desèmber 2019, PdVSA lo paga pa permanesé algun tempu mas riba tereno di refineria Isla.
E motibu ta ku te ainda PdVSA atraves di e kompania Refineria Isla B.V. tin produktonan almasená den e diferente tankinan ku tin tantu riba tereno di refineria komo na Bullenbaai. RDK ku ta doño di e instalashonnan a bisa ku lo koperá pa PdVSA por disponé di su stòk di produkto i bende esakinan riba merkado internashonal.
Pa e periodo ku PdVSA permanesé riba e instalashonnan di refineria Isla e lo mester bai paga pa uso di e tankinan. “Nos ta bai hür e tankinan ku nan”, asina Marcelino De Lannoy, direktor interino di RDK a duna di konosé. De Lannoy ta stèns ku e kompania venezolano lo haña sufisiente fondo for di e benta di produkto pa paga e areglo di retiro di mas o ménos 900 trahadó ku tabata traha pa Refineria Isla B.V.


text:
Ultimo dia pa aplica pa Subsidio di Salario pa luna di juni ta 13 di juni, 2020
Oranjestad – Tur dunado di trabou cu ta bin na remarke pa aplica pa Subsidio di Salario pa luna di juni a ricibi un notificacion di SVb. E notificacion a wordo manda automaticamente pa e e-mail cu e dunado di trabou tin registra na SVb como su e-mail (paga tino na e junk of spam folder!). E dunado di trabou cu a ricibi e notificacion mester dirigi su mes na su portal digital MiSVb. Eynan e dunado di trabou ta ingresa e portal usando su credencial. E formulario di aplicacion pa Subsidio di Salario ta bay aparece como un opcion. E formulario mester wordo yena completamente y despues mester primi e boton “ENTREGA PETICION”. E dunado di trabou tin te dia 13 di juni, 2020 pa yena e formulario di aplicacion. E dunado di trabou mester tuma su tempo pa yena e formulario specialmente ora di premira e perdida di entrada di benta.
Subsidio di Salario ta un sosten financiero pa e empresanan local cu a consecuencia di e situacion actual causa pa e pandemia COVID-19 ta sufri un perdida di entrada di benta di por lo menos 25%. E meta principal di e programa di Subsidio di Salario ta pa mantene mas trahado cu ta posibel den servicio maske cu tin menos (of no tin) actividad economico y pa garantisa pago parcial di salario.
No ta tur dunado di trabou ta bin na remarke pa ricibi Subsidio di Salario. Tin un lista di rekisito cu e dunado di trabou mester cumpli cune (por wak esaki ariba https://svbaruba.org). SVb a manda e notificacion pa aplicacion solamente pa e dunadonan di trabou cu por entrega un aplicacion pa Subsidio di Salario pa luna di juni. Pa luna di juni tin un rekisito nobo cu e dunado di trabou mester cumpli cune pa por ricibi e Subsidio di Salario. E dunado di trabou mester obtene firma di su trahadonan cu nan ta bay di acuerdo cu un reduccion di e arbeidsomvang di minimal 20%. SVb tin un formulario disponibel den e portal digital MiSVb cu e dunado di trabou mester uza. E formulario mester wordo imprimi y dunado di trabou y tur trahado mester firm’e. Despues e dunado di trabou mester ‘upload’ e formulario cu tur firma bek den su MiSVb. Si un trahado no kier firma pa e reduccion di e arbeidsomvang e dunado di trabou no lo ricibi Subsidio di Salario pa e trahado ey. Ta keda e ora entre e dunado di trabou y e trahado en cuestion pa yega na un areglo.
Ta importante pa menciona cu den un compania no por tin algun trahado cu ta ricibi sosten financiero por medio di FASE y pa otro trahado e dunado di trabou ta aplica pa Subsidio di Salario. Esaki no ta posibel. Tur trahado ta ricibi sosten por medio di FASE of tur trahado ta ricibi ayudo por medio di Subsidio di Salario via su dunado di trabou.
Pa facilita e dunado di trabou y brinda e ayudo mas lihe posibel e Subsidio di Salario pa luna di juni ta wordo paga den forma di un adelanto (na Hulandes un voorschot) a base di e perdida di entrada di benta premira pa e dunado di trabou pa luna di juni 2020 compara cu su entrada di benta realisa na juni 2019. E dunado di trabou ta bay premira (schat) cuanto e ta bay tin na entrada di benta den luna di juni 2020. E diferencia entre juni 2019 y juni 2020 den porcentahe ta bira e dunado di trabou su perdida di entrada di benta premira cu mester yena ariba e formulario di aplicacion.
SVb kier recorda tur dunado di trabou cu ta hopi importante pa e dunado di trabou mantene tur su informacion di contacto, salario di trahadonan como tambe su cuenta bancario semper corecto den sistema di SVb. Durante e prome tanda di aplicacion SVb a constata cu varios dunado di trabou tin informacion incorecto registra y esaki por tin consecuencia indesea pa e dunado di trabou.
Pa facilita e proceso di aplicacion y contesta pregunta di dunado di trabou y trahado relaciona cu e programa di Subsidio di Salario tin un Service Center. Por tuma contacto cu e Service Center via mail na loonsubsidie@svbaruba.org. Tambe por subi riba e pagina di SVb www.svbaruba.org y bay na e topico Subsidio di Salario (na Doño di Trabou).


text:
Afrika
Afrika ta e di dos kontinente di mas grandi na geografia i poblashon despues di Asia. E tin alrededor di 30.2 million km² di tera, inkluso algun isla. E ta kubri 6 % di nos mundu. For di 2009 e tin algun bion hende den 61 teritorio ku ta 14.72% di poblashon di mundu.
E kontinente ta rondoná pa Oséano Mediteranio na parti nòrt, e Kanal Suez i e Laman Korá, huntu ku e Peninsula di Sinai na e parti nòrt-pariba, Oséano indio parti pariba i e Oséano Atlántiko parti pabou. E continente tin 54 pais ku ta manda riba nan mes, inkluyendo Madagascar, algun otro isla, i e Repúblika Arabir Demokrátiko Sahrawi.


text:
ORANJESTAD, Aruba –: Diamars mainta Hospital tabatin un Open House unda publico por a cera conoci cu e diseño paden di e edificio nobo. Den careda di 300 persona a presenta pa asina mira e cambionan cu lo bay tin. Nan tur a haya un rondleiding na e futuro departamento di Emergencia y e prome piso, cual lo bira den futuro cercano e piso pa departamento di Maternidad. Esunnan presente por a haci diferente pregunta na e personal di Hospital y na final por a disfruta di algo pa bebe y un dushi cupcake. Nan a keda encanta cu e cambionan amplio y ‘top of the line’ cu Departamanto di Emergencia a haya. Tambe a admira e cambionan moderno di e departamento di Maternidad unda a mustra e bishitante entre otro e Verloskamer cu tin e posibilidad pa por haya baby bou awa.
E director encarga cu cuido medico na Hospital, sr. Ezzard Cilié, tabata contento di mira e cantidad di persona cu a presenta na e Open House y por a mira cu nan tabata sumamente orguyoso. E organisadonan mes tabata orguyoso di mustra e bishitantenan e edificio nobo, Ezzard Cilié a expresa. Hopi di e trahadonan ta emociona y entusiasma pa drenta den e edificio aki y ta wardando p’e fecha yega.
Nan a percura pa comparti e experiencia aki cu e pueblo pa conoce e eficio nobo (New Bed Tower), pasobra e Hospital ta di pueblo Arubano. Tur esunnan cu a presenta, hendenan hoben y grandi, tabata impresiona pa loke nan a mira. E director medico di Hospital a haya cu e Open House tabata exitoso, unda cu e trahadonan mes di Hospital a percura pa duna e guia den forma masha nechi mes.
E edificio nobo ta kedando cla pero mester finalisa algun cos ainda prome cu por muda. Aworaki nan ta den e fase di mira e rekisitonan cu mester pa asina traspasa e pashentnan eyden. Esaki ta nifica cu ta controlando cu tur cos ta traha bon; e cranchinan ta traha, tur luga cu ta exigi oxigeno ta traha, coriente ta traha, belnan no mag faya y hopi mas. Nan mes ta pasa riba tur esaki y ta un pa un nan ta haciendo e control aki. Hospital tin e responsabilidad grandi di no hinca un pashent den peliger durante e traspaso, p’esey ta percura pa controla cu tur cos ta funcionando debidamente y cu tur cos ta na su luga manera debe ser.
Clustermanager Facilitair Bedrijf di Hospital, sr. John Fun, ta contento di mira e cantidad di persona cu a presenta pa haya un rondleiding. Recientemente e edificio a keda entrega inoficialmente y a dicidi di tene e Open House pa asina comunidad y e trahadonan cuminsa cera conoci cu e edificio nobo aki. E Open House pa trahadonan e dia anterior tambe tabata exitoso. Aunke cu nan ta pasando cu hopi di e trahadonan den e edificio nobo, ainda falta personal cu no a haya e oportunidad aki. Mas o menos 250 di e trahadonan a bishita e edificio nobo dialuna. Lo percura pa ofrece mas tempo cu e trahadonan den e edificio nobo pa asina nan cuminsa sinti nan mes na cas den e edificio.
Un di e bishitantenan di e Open House pa publico, sr. Franklin Kock, a comenta cu e rondleiding tabata bon organisa. E adelanto di e trabounan riba Hospital ta uno bon. Franklin Kock a indica cu e ta di e generacion unda cu e Hospital a muda di San Pedro pa Dr. Horacio E. Oduber Hospitaal. E cambio cu tin awo ta cu e Hospital a bira mas moderno y ta pensando mas riba e pashent y famia di e pashent. “Esey ta algo importante den Eerste Hulp, pasobra un persona cu ta bin pidi ayudo y e ta serio mester por vang op tur dos”, ela expresa. E structura di separacion di cambernan unda esunnan cu tin trauma of no, esunnan cu ta sinta ta warda nan turno y no ta mira ora ambulance yega cu herido, ta uno bon.
Angelique Koolman tambe a bishita e Open House diamars y a haya cu e rondleiding tabata uno hopi bon y bon organisa. A parti e gruponan di cual e ta haya cu e guia a duna un bon splicacion y cu e Hospital a keda bunita. Por a mira cu e ta
hopi amplio, unda cu e departamento di Eerste Hulp ta bon comparti den e diferente camber y di cual tur tin nan funcion. E structura di e cambernan ta hopi bunita y esaki ta un bon progreso pa Aruba.
Mayoria di esunnan presente tabata masha impresiona cu e edificio y e comentarionan ricibi a haci cu e organisadonan di e open house a keda sumamente satisfecho.
Hunta di Directiva y staf di Hospital ta gradici cada persona cu a presenta y a bishita e Open House di e edificio nobo. Cualkier persona cu no a haya chens pa e rondleiding por mira tambe un video tour di e Departamento di Emergencia, e Departamento di Maternidad y tambe e futuro Departamento di Mucha den e edificio nobo riba nos website www.arubahospital.com of riba nos pagina di Facebook.


text:
San Nicolas: Diahuebs algo pasa di 5’or di mainta, un team di recherche, polis y tambe oficialnan di Ministerio Publico a haci un entrada hudicial na un cas na Esso Heights.
Un sospechoso a keda deteni di fam T. y varios articulo a keda confisca como evidencia.
Mucho informacion no tabata disponible, pero si por bisa cu e caso aki lo por tin mas di haber cu ladronicia, mirando cu un team di recherche di woning inbraak tabata presente. Mas bien e detenido lo ta wordo sospecha di un of mas kiebro y ladronicia den casnan.
E caso ta bou investigacion y no ta descarta cu nan lo por haci mas entrada hudicial, na otro adresnan den e dianan nos dilanti.


text:
ORANJESTAD, Aruba – 15 mei 2020
REAPERTURA DI E CENTRONAN DI CUIDO Y GUIA DI MUCHA DI 0-12 AÑA
Oficialmente tur Centro di Cuido y Guia di Mucha di 0 - 12 aña (Créche) por cuminsa ofrece servicio desde 25 di mei proximo esaki cu aprobacion di Gobierno di Aruba como tambe Team di Maneho di Crisis. Tur centro di cuido di mucha a cera pareu cu e scolnan for di 16 maart y awo ta cuminsa e fase pa habri e centronan di cuido di mucha bek. Cu nos muchanan den mente, como metodo di precaucion pa prevencion di COVID-19, Ministerio di Asuntonan Social conhuntamente cu Fundacion Pa Nos Muchanan (FPNM) y DVG a traha un Protocol Nacional pa e Centronan di Mucha, pa asina tur Centro ta riba e mesun liña, ora ta trata prevencion di COVID-19.
PROTOCOL COVID-19
Awe tur e 117 créchenan inscribi na FPNM a haya e protocol y un carta di splicacion relaciona cu e habrimento di e centronan di mucha. Pa garantisa siguridad di higiena y salud di nos muchanan nos ta pidi tur Centro pa haci e preparacionnan necesario pa asina por cumpli cu e exigencianan minimo menciona den e Protocol. Y bo centro no ta inscribi na FPNM, ta haci apelacion pa haci esaki den e dianan siguiente.
INVITACION PA TUR LIDER, DIRECTIVA Y/OF PROPIETARIO DI CRÉCHE
Pa motibo di distanciamento social y ‘samenscholing’ nos no por tene un dia informativo fisicamente manera ta custumber. Como solucion a opta pa organisa un programa informativo interactivo. Esaki lo tuma lugar dialuna, 18 di mei, 10:30 am pa 12or pm na Telearuba. Di e forma aki ta informa y contesta e preguntanan di tur centro relaciona cu e protocol cu nan a ricibi awe. Tambe lo tin un panel consistiendo di e representantenan di: Departamento di Salubridad Publico (DVG), FASE helpdesk, Departamento di Labor y Investigacion (DAO), Beleids Adviseur di Minister y Fundacion Pa Nos Muchanan (FPNM) pa contesta tur e preguntanan. Durante e programa por manda bo preguntanan via sms of whatsapp. E number di telefon of mail pa manda e preguntanan ta: 5971323 of forum@telearuba.aw Ta di sumo importancia pa boso pasa den e protocol prome y djey formula boso preguntanan pa manda.
Tambe por bishita website di FPNM pa haya un bista di FAQ (frequently asked questions). Asina por haya contesta riba e preguntanan cu kisas mas Centro ya a haci caba. Pa mas informacion, por tuma contacto cu FPNM na, 588-0856 of 583-4247 of E-mail na info@fpnm.aw of manda un mensahe via nan facebook messenger.


text:
“El Señor es mi pastor, nada me faltara;
En lugares de verdes pastos me hace descansar,
Junto a aguas de reposo me conduce. El restaura mi alma,
me guia por senderos de justicia por amor de su nombre’
salmo 23:1,2,3.
Cu inmenso tristeza na nos curason nos ta anuncia fayecimento di:
Sr. Carlos Gomes-Jardin
06 Okt 1930 – † 21 Aug 2021
Nomber di su:
Esposa: Maria C. Moniz Jardim
Yiu: Jose Luis Moniz Jardim
Elma Jardim & Juny Tromp
Nietos: Xavier, Jorjja y Sergio Tromp
Rumannan: Manuel Gomez Jardin y fam (Brazil)
Antonio Gomez Jardin y fam (Brazil)
Amiga sercana di famia: Dra. Elizabeth Quijada
Amigo y Amiga manera yiu: Ever Hernandez
Sra. Lisbeth Conor
Amiga di famia: Maria de Freitas
Cuñadas: Maria Jose Moniz
Maria de Jesus Moniz Veloza y fam.
Demas famia Paes, Peterson, de Freitas, Wernet, Tromp, Wever, Agustino Ponte, primo y primanan, sobrinonan, compadres, bisiña y conocirnan, amigonan y amiganan mucho hopi pa menshona y demas famia na Venezuela, Canada, Madeira, Africa del Sur y USA.
Famia ta invita tur amigo(a)nan, bisiña y conoci pa asisti na acto di entiero cual ta tuma lugar Diasabra 28 di augustus 2021 di 2 ór di atardi pa 4’or saliendo for di Misa Santa Theresita pa santana Katholiko Zeewijk.
Disculpa nos si den nos tristeza nos a lubida menciona algun familiar.
Lamentabelmente despues di entiero nos NO ta risibi bishita di condolencia na cas.
Uso di mask obligatorio na entrada.


text: KRALENDIJK – Djabièrnè 6 di sèptèmber ta dia di Boneiru i durante e dia tabatin 2 selebrashon. E parti di seremonia protokolar, a tuma lugá mainta pega ku Plasa Reina Wilhelmina,i atardi a kontinuá selebrashon di e parti kultural, den bario Nort di Saliña. A inisiá e mainta ku Reunion Solèm di Konseho Insular den Passangrahan. Despues a sigui ku un parada uniformá i a hisa bandera mientras himno di Boneiru tabata interpretá pa talentonan spesial, ku a duna un tremendo presentashon. Loke gezaghèber a menshoná tambe den su spich, ku esaki a emoshoné i laga awa basha di su wowo. Seguidamente a pasa pa e seremonia protokolar riba e lugá di stashoná vehíkulo pega ku Parke Wilhelmina. A kuminsá ku un orashon i bendishon na enkargo di Herbert Domacasse, i a presentá 2 kantika interpretá pa Phrase Team. Despues diskurso di gezaghebber Rijna, sigui pa presentashon di Sendion Balentin ganadó di kanta nos Boneiru hubenil aña pasá. A sigui despues ku diskurso di diputado Nina den Heyer i a kontinuá ku ganadó kanta nos Boneiru 2018. A finalisá e seremonia protokolar unda a duna Rekonosementu na suidadanonan di honor, tambe show espektakular bou di guia di Angelo Emerenciana. Un show di kita sombré Emerenciana a perkurá pe, loke esnan presente a menshoná despues di e show, i a duna un fuerte aplouso.


text:
WILLEMSTAD,—-Pa medio di esaki, skol sekundario Omega College, ta partisipá ku su alumnonan ta den preparashon intensivo pa partisipá den e siman di kultura, kual ta inisiá 26 di sèptèmber próksimo.
Ya e alumnonan a bin ta orientá riba arte i kultura den e materianan ASW (Algemene Sociale Wetenschap) i KV ( Kunst Vak). Nan a traha riba konosementu di nan bario, músika i dansa di ántes i awor, historianan manera Buchi Fil i den CAV (Cultureel Artistieke Vorming), tambe ekspresá diferente emoshon i rasa pa medio di pintura.
Hinter skol ta preparando pa medio di otro materianan manera idioma, matemátika, geografia i otronan pa ekspresá kultura, ya ku kultura i arte ta biba den tur kos rondó di nos. Dia 30 di sèptèmber próksimo nan lo hasi demonstrashon di nan obra. Pues nan arte.
Omega College ta kere firme ku por yega na e alumno su emoshon i traha riba su ‘outo estima’, dor di laga e alumno konosé su kultura i di e mundu eifó. Mas aleu t’asina ku e evento ta kuminsá for di mitar di 8 di mainta i e ta programá pa tèrminá 12’or di mèrdia.
Vigilante Farándula, mes lo bai tei, pa asina kubri tur loke ku lo bai pasa riba e dia en kuestion i asina laga mundu wak, ku Kòrsou su kultura ta mas sendé ku nunka.